text:
Bimwe mu biranga itorero rifite ububyutse!
Iyo witegereje amatorero atandukanye amwe anitwa ay’ububyutse, hari ayo wasanga ntibugaragazamo mu by’ukuri. Ibi ni bimwe bigaragaza itorero ririmo ububyutse nyabwo kuko hari n’ibindi abantu bitiranya n’ububyutse.
1. Ijambo ry’Imana rizarushaho guhabwa umwanya kandi rigire imbaraga mu bantu b’Imana.
Iyo umuntu agereranyije ubunararibonye bwe n’ububasha bw’Ijambo ry’Imana arushaho kugwa mu rujijo, bikamukoresha amakosa akomeye mu ruhande rw’iby’Umwuka kuko iby’Imana ntibisobanurwa uko umuntu yishakiye, ahubwo bisobanurwa n’Umwuka.
Ntibivuze ko iby’umuntu n’imbamutima ze bita agaciro mu gihe cy’ububyutse ariko kandi bizemera kugengwa no kugendera mu kuri kw’Ijambo ry’Imana. Itorero ryavuga ko rifite ububyutse cyangwa se abantu runaka ariko ntiryite ku bnyanditswe byera ryaba riri hanze y’umurongo.
2 . Umwuka wo gukora ibyaha uragabanuka ahubwo abantu bakihatira kwihana no guca bugufi imbere y’Imana.
Ukwera kw’Imana kutwibutsa kamere yacu y’icyaha kukaduhatira kwihana. Yesaya 6:1-5, 2 Abakorinto 7:10,11.
Ububyutse buzana ubuntu bwinshi bw’Imana bigafatanyiriza hamwe gufasha abantu kureka ibyaha. Bidufasha kureka inzira zose mbi zacu z’ibyaha tugakurikira inzira yo kwera. Yesaya 35:18
Iyo hari ibijya gusa n’ububyutse, ibyaha birushaho kwiyongera kandi abantu bari mu nzu y’Imana.
3. Mu gihe cy’ububyutse ubugingo bwa benshi bwari bwarazimiye barabyuka.
4. Ububyutse butuma abantu barushaho gukunda gusenga.
Kimwe nuko amasengesho abanziriza ububyutse, ariko kandi akomeza kubushyigikira. Niba turi mu bihe byiza Imana iri kumwe natwe, ntitwashobora kwirengagiza gusenga. Abantu baba bumva bahatwa gukomeza kuzamura umubano wabo n’Imana kandi bakabikora mu masengesho. Umunezero wo kubana n’Imana uduhindukira ipfundo ry’ubuzima bwacu.
5. Ivugabutumwa riraguka.
Mu mateka y’ivugabutumwa, ubugingo bwa benshi burokorwa mu gihe cy’ububyutse kurusha ibindi bihe byose. Umwuka wera aba ari gukora n’imbaraga nyinshi. Ntabwo itorero ryavuga ko rifite ububyutse ntacyo riri gukora ngo rizane abandi kuri Kristo.
6. Urukundo rw’Imana
Urukundo ni ikintu gikomeye kuko Bibiliya iruvugaho ibintu bihambaye. Umuntu urufite ruramukoresha, ruramuyobora ndetse ngo niho amategeko yose y’Imana asohorera. Itorero rifite ububyutse nyabwo nta gucirirana ibico bibamo, nta bice, abantu biyumvanamo kuko buri wese aba yumva akunze mwene Se.
Hari n’ibindi byinshi nawe watekereza, ariko nubwo twavuze mu itorero, nawe wareba mu mutima wawe niba ibi bikurangwaho, ukamenya niba ufite ububyutse muri wowe.
Imana igushoboze muri byose.


c: text/html

text:
Kuri uyu wa mbere tariki 3 Ukwakira 2014, Minisitiri w’Uburinganire n’Iterambere ry’Umuryango yakiriye ibibazo by’abana mu karere ka Gicumbi akaba yasabye buri wese kubahiriza uburenganzira bw’abana.
Igikorwa cyo gukurikirana imibereho y’abana cyabaye mu gihugu hose kandi kibera mu tugari twose kugira ngo hakusanywe amakuru y’uko imibereho y’abana yifashe. Minisitiri Oda Gasinzigwa mu ruzinduko mu karere ka Gicumbi yagejejweho ibibazo by’abana bo mu kagari ka Gacurabwenge.
Umwe mu bana uri mu kigero cy’imyaka 12 yasobanuriye Minisitiri w’Uburinganire n’Iterambere ry’Umuryango ko avutswa uburenganzira bwe mu rugo aho yashinje se ubabyara kubima ijambo abatera ubwoba ko azabica.
Mukeshimana Vestine, nyina w’uyu mwana yavuze ko hari igihe bajya gucumbika ahandi kubera ubusinzi bw’umugabo we. Yavuze ko umuyobozi w’Akagari ka Gacurabwenge batuyemo atarakemuye ikibazo, ubu akaba asaba ubufasha kuko kurera abana bane wenyine mu buzima bwo gucumbika ngo bimugoye.
Ikibazo cy’ubusinzi mu muryango cyongeye kugarukwaho, ubwo undi mwana yavugaga ko iwabo bishoboye ariko abana bakaba nta bwisungane mu kwivuza baratangirwa, umubyeyi wabo ngo akaba afite ingeso yo gusinda cyane.
Abana kandi bavuze ko hakiri bagenzi abo bavuye mu ishuri kubera ubukene bwo kutagira ibikoresho, guterwa inda bakiri bato kwihakanwa n’ababyeyi babo ndeste na bamwe mu babatera inda.
Muri byinshi byatangajwe harimo n’icuruzwa ry’abana, imirimo y’agahato, kuba hari abakubitwa ku ishuri, bose bakaba basabaga Minisitiri kugira inama ababyeyi babo n’abayobozi ko habaho gukurikiza uburenganzira bwabo bityo bikazabafasha kubaka igihugu mu gihe kiri imbere.
Hasobanuwe ko mu myaka 20 ishize habayeho ibikorwa bitandukanye bigamije kuvugurrura imibereho y’abana no kubahiriza uburenganzira bwabo, harimo ibigo 30 byakiriye abana bagera ku bihumbi bine (4 000) bafite ubumuga, aho abana 45 babonye imiryango batakiri mu bigo by’imfubyi, ndetse no kongera ubukangurambaga mu nzego zose bahereye ku babyeyi ngo harushweho kubahiriza uburenganzira bw’umwana.
Ijambo rya minisitiri w’Uburinganire n’Iterambere ry’Umuryando ryahwituye inzego zose, aho yavuze ko mu mategeko nta mwana ukubitwa haba mu ishuri ndeste no mu rugo cyane ko inkoni ivuna igufwa aho kuvura ingeso, asaba umuntu wese yaba umubyeyi cyangwa umuyobozi kwita ku burenganzira bw’abana harimo no kubakorera ubuvugizi bugamije kubaka abana b’u Rwanda dore ko aribo mizero y’ejo hazaza.
Abayobozi bifotozanya n'abana
Abayobozi bifotozanya n’abana
Umuyobozi wa Komisiyo y'Igihugu y'Abana Zaina Nyiramatama na Minisitiri wa MIGEPROF bifotoranya n'abana
Umuyobozi wa Komisiyo y’Igihugu y’Abana Zaina Nyiramatama na Minisitiri wa MIGEPROF bifotoranya n’abana
Abana bari benshi mu nama bamwe bari kumwe n'ababyeyi
Abana bari benshi mu nama bamwe bari kumwe n’ababyeyi
UMUSEKE.RW
Gicumbi: Minisitiri Gasinzigwa yiyamye abahanisha abana inkoni
Kuri uyu wa mbere tariki 3 Ukwakira 2014, Minisitiri w’Uburinganire n’Iterambere ry’Umuryango yakiriye ibibazo by’abana mu karere ka Gicumbi akaba yasabye buri wese kubahiriza uburenganzira bw’abana.

robotstxt: allowed

filter: keep


text:
Rwanda:Abaturage bari gukubita abayobozi! Ahubwo baratinze, umuturage nk'uyu yabuzwa ni iki kwirwanaho?
[Ndlr : Abaturage niba batirwanyeho barashize ! Mu Rwanda umuturage wo mu bwoko bw’abahutu nta gaciro na gato afite mu gihugu muri make yapfuye ahagaze ! Urugero rwerekana agahiri n’agahinda umuturage afite rwerekanwa n’umunyamakuru wa RFI wagiye mu giturage mu Rwanda muri Mata 2014 mu gihe cyo kwibuka imyaka 20 jenoside ibaye mu Rwanda, akaba yari afite icyuma gifata amajwi n’amashusho maze yegera umuturage w’umuhutu agenda yumva agahinda afite ku mutima : Ngo umuntu wafunguwe(dore ko abahutu benshi bifashije bafunzwe) yambuwe ibye byose, akaba adafite uburenganzira bwo gukodesha umurima ngo yibesheho ahubwo agategekwa kubaho ahingiriza! Iyo ahuye n’umututsi wacitse ku icumu ategetswe ku nama, akagenda nk’unyerera, ntabwo abahutu bafite uburenganzira bwo kujya hamwe ngo baganire kuko bavuga ko bari gucura imigambi mibi n’ibindi.
Muri iki gihe hari abaturage batangiye kwirwanaho babona abayobozi ba FPR babamereye nabi bagatabarana bakabakubita bakabirukana, i Gitarama umuturage yatemye ingirwamuyobozi yarimo imusenyera inzu, mu mujyi wa Kigali, abasore bishyize hamwe bakubita inkeragutabara zarimo zisenyera umugore w’umutindi nyakujya, Minisitiri w’Ubutegetsi bw’Igihugu, Francis Kaboneka, yihanangirije bamwe mu baturage bo mu Murenge wa Mukura, Akarere ka Rutsiro bakubita abayobozi babo… izo ni zimwe mu ngero zigaragaza ko abaturage batangiye kubona ko ntawundi uzabakiza abayobozi b’abicanyi uretse bo ubwabo ! None se nk’agahinda gafitwe n’uyu muturage karangira gate atirwanyeho akirukana ubu butegetsi bubi bumugira gutya ? Ni mwisomere hasi aha uko avuga agahiri n’agahinda afite yatewe n’imiyoborere mibi ya FPR :]
«Nitwa Muhebera Osée, ntuye muri Mpongo ya mbere, mfite imyaka 48, mfite abana 6, nafunzwe imyaka 15, kubera iyo myaka nafunzwe reba ukuntu nsigaye meze, iki kibanza nakiguze amafaranga mfunguwe kuko isambu yanjye bahise bayitwara. Ubu ndaho ntungwa n’aka kaboko, iyo ntagiye guca incuro sindya, ubu ni uko ntunze abo bantu banjye.
Aho bigeze nzafata umurima wa leta kuko nanjye ndi uwa leta. Ejobundi nagiye gukodesha hariya Rukumberi, haza undi muntu wari uvuye i Kigali ambwira ko njye bankodesheje mu bintu bitemewe, ntabwo ari byiza kubibwira ubuyobozi ndabikora kugira ngo abana bataburara cyangwa nkaba najya kwiba rubanda. Nyamara bandetse bikera nakuramo andi mafaranga kanjya kuyatanga bakongera bakirira. Hariya hakurya ni ah’umuntu waturutse i Burundi, uhagiye waba ushaka gukurura ikibazo.
Ubundi uko tubayeho ino ahangaha, iyo ubonye umuntu wacitse ku icumu, ni ukumugendera nk’uri kugenda unyerera, ntajambo ufite, niyo umuvuze, ahita avuga ati hee !! ni wawundi wafunguwe, arongeye azanye byabindi, kandi iryo jambo barariduhannye mu ngando, ntabwo ingando nigeze nyibagirwa bagomba gukora ibyo bashatse (ahita anywa agatabi !). Uretse n’ubundi kongera gufata akanya gatoya tukabiganiraho ariko ntabwo ari ngombwa ko muba mwicaranye n’abantu benshi cyane ngo mwongere musubire muri ibyo ngibyo, baramutse bakumvise muri kwicara gutyo muri kubisubiramo bati bariya bantu barimo barakora umugambi.
Kubivuga n’abana ukabaha igitekerezo cy’ukuntu byagenze kuko aribyo ngombwa kuko no mungando baratubwiye ngo mugomba kuzajya mubyigisha n’abana, nabo batazakura bagakora ibintu nk’ibyo ngibyo cyangwa bakagira abantu babashuka ! Leta mbi niyo yashoye abanyarwanda kugira ngo bakore ibyo kuko nanjye nsubije amaso inyuma nkareba nk’abantu benshi twari duturanye hepfo na hariya nababura nkumva ndasubiwe , ni UKWIHANGANA NABO BARIHANGANYE »
Inkuru ya RFI


text:
Uyu mugani baca ngo “Yakoze iyo bwabaga”, cyangwa yakoze aho bwabaga, wakomotse kuri Nkoma ya Nkondogoro, Sekirasanyi ikirozi cyo mu Marangara kitarogera ubusa uretse abagihaye ihene n’intama; ahasaga umwaka w’i 1500.
Bawuca iyo babonye umuntu wacogoye ariko asanganywe imbaraga, babona ananiwe icyo yahoraga ashobora bakamubwira bati: “Kora iyo bwabaga!” Naho usanzwe atagira imbaraga zo gukora iki n’iki, iyo kimunaniye bagira bati: “Gerageza” Iryo jambo rero ryo gukora iyo bwabaga, hari abaryita ubugabo, ubutwari. Ubu ni ko bimeze; ariko ubundi inkomoko ni uburozi!
Byatangiye hagati y’ingoma ya Ndahiro n’iy’umuhungu we Ndoli. Hariho umugabo witwa Nkoma ya Nkondogoro, ikirozi cyo mu Marangara, na nyina Maduna. Bari abagaragu ba Cyamatare bakomeye, bari baraturutse i Bunyabungo. Baza ibwami bafite umuhango wo kuroga; ibi byo gucuragura; ariko bakagira n’ubundi burozi busanzwe. Aho shebuja apfiriye yishwe n’Abakongoro bamutsinze i Rubi rw’i Nyundo mu Bugamba (Gisenyi), Ndoli amaze gucikira i Karagwe k’Abahinda (muri Tanzaniya), rubanda bahinduka abari abatoni b’ibwami barabahiga barabahashya, kugira ngo, batagira icyo bavuga kuri Ndoli kuko bamwe bakekaga ko akiriho, abandi, bati “Yapfanye na se”
Ubwo Abanyamarangara batera Nkama, baramunyaga baramusenyera, iwe bahagira imara, ibyeso byarimo uburozi barabijanjagura. Ubwo i Nduga n’Amarangara byari bimaze kwigarurirwa n’Abasinga. Amarangara atwarwa na Rukomane mwishywa wa Mateke, naho Nduga ari Mateke uwo. Rukomane rero arashega amenesha abaryankuna.
Bukeye abaryankuna bateranira kwa Karangana mu Kona ka Mashyoza, hagati ya Runda na Mugina; bajya inama y’uko bazagenza Rukomane. Babwira Nkoma, bati: “Ko wajyaga wiyemeza ngo uri umurozi, ubu waturogeye Rukomane ukamudukiza?” Nkoma, ati: “Nta burozi nkigira barabumennye, kandi sinabona uko nshumba ubundi”. Abandi baramubwira, bati: “Jya gukora aho bwabaga nibura ukokore; kandi ntubuze abo mwabanye babaye ibyegera bye, bazamuduhera agapfa tukaruhuka!” Aradukukanye yakabura amagara!
Abaryankuna bamaze kuzuza inama, Nkoma arataha ajya kureba ahahoze ari iwe mu tujyo bajanjaguye; asangamo uburozi ariko buke, arabukokora abushyira Gashumba w’umunyanzoga wa Rukomane wahoze ari umugaragu we. Amubwira ko nabumumuhera bazamugororera cyane, Gashumba arabyemera arabwakira; abuha Rukomane arabunywa, amaze kubunywa araryama bucya ari intumbi. Abaryankuna babyumvise si ukwishima! Batera hejuru, bati: “Nkoma ya Nkondogoro yakoze aho bwabaga.”
Kuva ubwo rero rubanda babona umuntu unaniwe n’umurimo yari asanzwe ashobora, bakigana uko Abaryankuna babwiye Nkoma, bati: “Kora aho bwabaga”, ariko bo baba bavuga ubugabo yari asanganywe; bifata bityo. Gukora aho bwabaga ni ukwiharahara.


text:
Gakenke: Abanyamuryango b’ibimina babona amafaranga icyarimwe bakoranye n’ibigo by’imari
Umukozi ushinzwe amakoperative mu karere atanga ikiganiro.
Abayobozi b’ibimina barasabwa gukorana n’ibigo by’imari biciriritse n’amabanki kugira ngo bose babone amafaranga rimwe bashora mu mishinga ibyara inyungu aho gutegereza kugeza buri wese ahetuwe.
Ibi Nizeyimana Ildephonse, umukozi ushinzwe amakoperative mu Karere ka Gakenke yabisabye abayobozi b’ibimina mu mahugurwa yatangiye kuri uyu wa kabiri tariki 11/06/2013.
Ubusanzwe abanyamuryango b’ibimina batanga amafaranga rimwe mu cyumweru cyangwa mu kwezi bagatombora uko bazagenda bafata amafaranga kugeza bose bahetuye. Uwafashe amafaranga bwa mbere asa n’uhenze ubwenge abagerwaho mu mizo ya nyuma.
Nizeyimana avuga ko bakoranye n’ibigo by’imari biciriritse nka za SACCO bagasaba inguzanyo byatuma abagize ibimina bose babona amafaranga icyarimwe bakishyura mu kimina buri cyumeru cyangwa buri kwezi.
Ndayambaje Karoli uhagarariye ikimina cya “Twiteze Imbere” ashima iyo gahunda yo gukorana n’ibigo by’imari bicirirtse.
Agira ati: “ Kiriya kintu ni cyiza kuko gukorana na banki ni uko twumvaga abanyamuryango babona amafaranga, bose bayaboneye rimwe, nta n’umwe utanze undi ngo umwe ayabonye bwa mbere, undi ubwa nyuma ahubwo tukegera ibigo by’imari bakaduha amafaranga tugaterana twishyura ayo mafaranga.”
Ndayambaje waguze inzu mu Gasentere kubera gukorana n’ikimina avuga kandi ko gusaba inguzanyo muri SACCO y’Umurenge wa Nemba bitashoboka kuko basaba miliyoni 4 mu gihe yo itarenza inguzanyo ya miliyoni 1.
Gukorana n’ibigo by’imari bifite inyungu ku banyamuryango b’ibimina kuko amafaranga yabo aba afite umutekano kandi bituma bafunguka bagakora imishinga yabaha amafaranga.
Nizeyimana ati: “Icyambere, ni uko bagira umutekano w’amafaranga yabo ni ukuvuga iyo barangije kuyakusanya babona uburyo bwo kuyabitsa muri ibyo bigo by’imari na banki. Muri rusange iyo umuntu akorana n’ibigo by’imari bituma arushaho kugira ibitekerezo bizamutse byo gukirigita ifaranga no kuribyaza inyungu.”
Mu Karere ka Gakenke habarurwa ibimina bisaga 4500, ibimina 76 bikora neza. Bimwe mu bimina by’abacuruzi bitanga miliyoni isaga buri cyumweru nubwo bikibarirwa ku ntoki.


text:
dim.
07
août
2011
ISOMO RYA MBERE
Igitabo cy’Ivugururamategeko (Ivug 10, 12-22)
Muri iyo minsi, Musa abwira imbaga y’Abayisraheli ati 12«None rero Israheli, ubu Uhoraho Imana yawe agutezeho iki ? Icyo agutezeho ni uko watinya Uhoraho Imana yawe, ugakurikira inzira ze zose, ugakunda Uhoraho Imana yawe kandi ukamukorera n’umutima wawe wose, n’amagara yawe yose, 13ugakomeza amategeko y’Uhoraho n’amabwiriza nguhaye uyu munsi kugira ngo uzahirwe.
14« Dore Uhoraho Imana yawe ni nyir’ijuru, na nyir’ijuru rihatse ayandi, akaba na nyir’isi hamwe n’ibiyiriho byose. 15Nyamara abasokuruza bawe bonyine ni bo Uhoraho yihambiriyeho arabakunda ; nyuma yabo abana babakomokaho ari bo mwebwe, yabatoranyije mu yandi mahanga yose nk’uko bigaragara ubu ngubu. 16Nimugenye rero imitima yanyu muherukire aho kumushingana ijosi, 17kuko Uhoraho Imana yawe ari we Mana ihatse izindi, Umutegetsi w’abategetsi, Imana nkuru y’igihangange kandi itinyitse, itarenganya kandi itagurirwa, 18irengenura imfubyi n’umupfakazi, ikunda umusuhuke ikamuha icyo kurya n’icyo kwambara. 19Muzakunde umusuhuke, kuko namwe mwabaye abasuhuke mu gihugu cya Misiri.
20« Uzatinye Uhoraho Imana yawe kandi umukorere, abe ari we wihambiraho, izina rye abe ari ryo urahira. 21Ni we ugomba gusingiza, ni we Mana yawe yagukoreye bya bintu byose bikomeye kandi bitangaje wiboneye n’amaso yawe. 22Igihe abasokuruza bawe bamanutse bajya mu Misiri, bari abantu mirongo irindwi gusa ; none dore Uhoraho Imana yawe yarakugwije, akunganya n’inyenyeri zo mu kirere.»
ZABURI (Zab 147 (146-147), 12-13, 14-15,19-20)
Inyik/ Yeruzalemu, amamaza Uhoraho !
Yeruzalemu, amamaza Uhoraho,
Siyoni, singiza Imana yawe !
Kuko yakajije ibihindizo by’amarembo yawe,
agaha umugisha abana bawe bagutuyemo.
Yasakaje amahoro mu bwatsi bwawe,
aguhaza inkongote y’ingano zeze neza.
Yoherereza amategeko ye ku isi,
ijambo rye rikihuta bitangaje.
Amenyesha bene Yakobo ijambo rye,
agatangariza Israheli amategeko ye.
Nta yandi mahanga yigeze agenzereza atyo,
ngo ayamenyeshe amateka ye.
IBANGONDIRIMBO RIBANZIRIZA IVANJILI (2 Tes 2, 14)
Alleluya Alleluya.
Imana iduhamagarira gusangira ikuzo ry’Umwami wacu Yezu Kristu,
ibigirishije kwamamaza Inkuru Nziza.
Alleluya.
IVANJILI
+ Matayo (Mt 17, 22-27)
22Umunsi umwe Yezu n’abigishwa be bari bateraniye mu Galileya, arababwira ati «Umwana w’umuntu agiye gushyirwa mu maboko y’abantu, 23bakazamwica ariko akazazuka ku munsi wa gatatu.» Ibyo birabashavuza cyane. 24Bageze i Kafarinawumu, abasoresha b’Ingoro begera Petero baramubaza bati « Mbese Umwigisha wanyu ntatanga ituro ry’Imana ? » 25Arabasubiza ati «Araritanga.» Igihe bageze imuhira Yezu aramutanguranwa, aramubwira ati « Simoni, ubyumva ute ? Abami b’isi bahabwa na bande imisoro cyangwa amaturo ? Babihabwa n’abana babo cyangwa se na rubanda ? » 26Amushubije ati « Ni rubanda », Yezu arongera ati « Nuko rero abana ntibabitegekwa. 27Nyamara kugira ngo tudaha urugero rubi bariya bantu, jya ku nyanja urohe ururobo. Ifi ya mbere uri bufate uyasamure ; urayisangamo igiceri, ukijyane maze ukibaheho ituro ryanjye n’iryawe.»


text:
Rwanda | Gatumba: Kuba SACCO y’umurenge itabasha gutanga inguzanyo nini ni kimwe mubituma abakiriya bifite batayigana
Umucungamutungo wa Umusingi sacco y’umurenge wa Gatumba bwana Murera Aimable avuga ko kimwe mu bintu bituma abacuruzi bifite bo muri uwo murenge batagana Sacco y’umurenge ari ukuba koperative yabo igitanga inguzanyo nto kandi abenshi baba bakeneye amafaranga menshi. Murera avuga ko hari abakiriya bagana sacco yabo bishakira amafaranga yo kujya gukoresha kuyandi makonti bafite mu mabanki atanga inguzanyo nini kugira ngo babone uko bazasabayo... Read More


text:
Kwibuka ku nshuro ya 19 Jenoside yakorewe Abatutsi bizabera ku mudugudu
Ubusanzwe gahunda yo gutangiza icyumweru cyo kwibuka abazize Jenoside yakorewe Abatutsi byaberaga kuri Sitade Amahoro i Remera, ku nshuro ya 19 bizabera ku rwego rw’umudugudu, hagamijwe ko bibera ahantu henshi kandi igikorwa kikitabirwa na benshi.
Mu kiganiro n’abanyamakuru cyabereye mu cyumba cy’inama mu biro bya Minisitiri w’intebe kuri uyu wa Kane tariki ya 7 Gashyantare, kiza gikurikira inama y’abaminisitiri, cyitabiriwe na Minisitiri w’Uburezi Dr Vincent Biruta, Minisitiri w’Umutungo kamere (...)
Ubusanzwe gahunda yo gutangiza icyumweru cyo kwibuka abazize Jenoside yakorewe Abatutsi byaberaga kuri Sitade Amahoro i Remera, ku nshuro ya 19 bizabera ku rwego rw’umudugudu, hagamijwe ko bibera ahantu henshi kandi igikorwa kikitabirwa na benshi.
Mu kiganiro n’abanyamakuru cyabereye mu cyumba cy’inama mu biro bya Minisitiri w’intebe kuri uyu wa Kane tariki ya 7 Gashyantare, kiza gikurikira inama y’abaminisitiri, cyitabiriwe na Minisitiri w’Uburezi Dr Vincent Biruta, Minisitiri w’Umutungo kamere Kamanzi Stanislas na Minisitiri w’Umuco na Siporo Mitali Protais, byatangajwe ko kwibuka abazize Jenoside yakorewe Abatutsi muri Mata 1994, muri uyu mwaka bizaba bitandukanye gato n’uburyo bwari busanzwe.
Minisitiri w’Umuco na Siporo Mitali Protais atangaza ko bizatangizwa mu gitongo ku wa 7 Mata, aho Perezida wa Repubulika azunamira abashyinguye mu rwibutso rwa Kigali ruri ku Gisozi, ashyira indabo ku mva kandi acane n’urumuri rw’icyizere.
Abanyarwanda bose bakazakurikirana ijambo Perezida wa Repubulika azaba yateguye kuri uwo munsi, hanyuma bikomereze mu midugudu abantu batuyemo.
Ku mugoroba hazaba urugendo rwo kugana kuri Sitade Amahoro azatangirizwa umugoroba wo kwibuka. Minisitiri Mitali agira ati “aho imidugudu yegereye inzibutso zishyinguyemo abazize Jenoside, bategura gahunda yo kujya kunamira izo nzirakarengane zihashyinguye.”
Ku birebana na za Ambasade, Minisitiri Mitali yatangaje ko igikorwa kizakorwa uko bisanzwe.
Indi mpinduka yatangajwe ni uko hazajya hakoreshwa ibara risa n’ivu bisanzwe mu muco w’Abanyarwanda ariko bidakuraho andi mabara asanzwe akoreshwa, Abanyarwanda bakazagenda babyinjiramo buhoro buhoro kuko ari ryo rijyanye n’umuco.
Umunyamabanga Nshingwabikorwa wa Komisiyo y’Igihugu ishinzwe kurwanya Jenoside, Mucyo Jean de Dieu, atangaza ko kwibukira mu midugudu n’ubundi byari bisanzwe ariko ubu bikazakorwa ku buryo abantu benshi bahurira hamwe. Asaba abazatanga ibiganiro kubihuza n’aho abaturage babihabwa bazaba bari, kandi bikazatangwa n’abantu bashoboye abaturage na bo bagahabwa urubuga rwo giutanga ibitekerezo.
Uyu mwaka insanganyamatsiko iragira iti “Twibuke Jenoside yakorewe Abatutsi duharanira kwigira.” Abanyarwanda bakaba bongera gusabwa ko mu cyumweru cyo kwibika gitangira ku wa 7 kigasozwa kuwa 13 Mata, nta bikorwa byo kwishimisha, nta myidagaduro, akazi gasanzwe kakazajyana n’ibiganiro bizatangwa nyuma ya saa sita.
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
Pasika ivuze iki mu buzima bwacu bwa gikirisito? Pastor Desire
Luka 22:39-47 “Arasohoka ajya ku musozi wa Elayono gusenga”
Bene data mbifurije Pasika nziza itari iy’umuhango(umugenzo) ahubwo twibuke Pasika dutekereza icyo ivuze mu mibereho yacu dutekekereza ku gakiza Yesu yaduhaye n’icyo twakora ngo dufatanye na Yesu mu rupfu rwe.
Muri Luka 22:7-13, urasanga Yesu yarategetse gutegurira ibya Pasika mu cyumba cyo hejuru. Bisobanuye ko ashaka ko tumutegurira mu mutima. Aho ni ho ashaka ko tumutegurira ngo asangire natwe ibya Pasika.
Muri Egiputa, Imana yategetse ko mu gutegura Pasika basiga amaraso ku nkomanizo(linton) z’ umuryango(Kuva 12). Uwari kuvuga ngo njye ntibindeba ntasigeho amaraso, umwana we w’imfura yari gupfa.
Icyo gihe Pasika yasobanuraga “Kunyurwaho” cyangwa gutambukwaho n’umurimbuzi. Biblia itubwira ko abari muri Kirisito Yesu bose nta teka bazacirwaho, nta rubanza ruzabatsinda kandi umuririmbyi umwe yaravuze ngo “Uwiteka umucamanza iyo ambonyeho amaraso ntancira urubanza rubi anyita ukiranuka”.
Bivuze ngo umunsi impanda yavuze bikazasanga utariho ikimenyetso cy’amaraso y’ Umwana w’ intama uzarimbuka by’ iteka.
1. Ngiye guhuza ijambo twasomye n’ ubuzima bwacu bwa buri munsi bw’ ubukirisito uraza kumva Pasika icyo imaze mu kubaho kwacu cyangwa uko wayitegura.
Ahantu Yesu yageragerejwe hari hasobanuye izina rye neza kuko wari umurima bengeramo amavuta(Bakamuriramo amavuta), kandi Kirisito nawe byasobanuraga uwasizwe(Yesaya 61:1). Gukamura amavuta birababaza, uwabaza amavuta yamubwira ko yababaye mu kuyakamura bayatandukanya n’ amazi.
Reka mbanze mvuge agaciro k’ayo mavuta:
A)Yari afite agaciro gakomeye, uwabaga ayafite yabaga afite ikinjiza amadovize kuko n’ubu arahenda cyane, b) Bayakoresha mu kwimika abami n’ abatambyi(1 Samweli 16:1), c) akiza abarwaye (Yakobo 5:13-14); d) Yomora ibikomere (Gutegeka kwa Kabiri 33:24).
Nimubona umuntu ahagaze akabwiriza mwese mugafashwa, cyangwa akorera Imana burya aba afite ahantu yakamuriwe kuko ayo mavuta ntapfa kuboneka aragoye kuboneka bisaba gukamurwa cyane. Iyo turirimba ngo mvugutira kandi uncure inkamba zimvemo ntuba uzi icyo uvuze kuko iyo bavutira icyuma ngo bagicure bakoresha umuriro kandi kugikubita inyundo birababaza ariko hakavamo umutako cyangwa igikoresho cyiza. Na Yesu I Getsemani yarababaye cyane ariko ubu ari gukiza isi yose, amen.
Abigishwa bageze aho, Yesu arababwira ngo nimwe mwihangananye na njye mu byo nageragejwe byose nanjye mbabikiye ubwami.
Sinzi wowe aho uri kugeragerezwa( gukamurwa), birashoboka ko ari ubushomeri, inzara, kuvugwa nabi, urugo rukugoye, guta agaciro cyagwa gucishwa bugufi ariko ngufitiye inkuru nziza niwihangana uzavamo umeze nka Zahabu uhenda nk’ amavuta ya Elayo uri “UWASIZWE”, nuhagarara uvuga ubuhamya isi yose izafashwa.
Ibyo Imana idukamuramo ni imirimo ya kamere(Abagaratiya 5:19-21) kuko muzi ko umuntu wa kamere atabasha kunezeza Imana(Abaroma 8:8) bityo mwese muzi ko bose bakoze ibyaha ntibashyikira ubwiza bw’ Imana(Abaroma 3:23) yamara kugutunganya ukazagera igihe ukundisha Uwiteka ubwenge bwose n’ umutima wose n’ imbaraga zose, ugakura amaso ku bintu byose ukayahanga Yesu akaba uwa mbere muri byose niho Paulo yavuze ngo: “Isi yambereye ikibambwe nanjye nyibera ikibambwe”, utemeye gukamurwa uzakomeza gukunda isi kandi iri gushirana n’ukwifuza kwayo.
2. Bagezeyo yabwiye abigishwa ngo musenge mutajya mu moshya ariko bahita basinzira. Iyo umuntu ari mu bihe bikomeye byo gucurwa(gukamurwa) biba bisaba ngo asenge cyane kuko adasenze amoshya aba ari menshi, amajwi y’ ibicantege akubwira ko ntacyo uzageraho, ko Imana itagukunda, ko iyo iba igukunda wari kuba warageze ku byo abandi bagezeho ariko iyo usenze wumva ijwi ry’ Imana riguhumuriza rikubwira ngo “ntutinye ndi kumwe nawe”(Yesaya 43) ukumva urakomejwe n’ Imana, birasaba ko usenga.
3. Yesu abonye batangiye gusinzira yegera imbere ho hato nk’ahaterwa ibuye asenga wenyine. Ni ukubera iki yabasize? Abantu batangiye kumusinzirana yarabajyanye kumufasha bari kumuca intege.
Nagira ngo ngusabe mu kigeragezo uzajye wegera imbere a)Kugirango uvugane n’ Imana nta bigusakuriza, biguca intege b)Kugirango witandukanye n’ inshuti zisinziriye kuko Yobu zaramubwiye ngo kuba ari kugeragezwa ni igihano cy’ Imana ariko ntihageragezwa uri mu gihano gusa ahubwo abageragezwa nk’uko Imana ishaka babitse ubugingo bwabo, umuremyi wo kwizerwa bagume bakore ibyiza, amen.
Daniel amenye ko bamugambaniye yahise asenga 3 ku munsi niba wasengaga rimwe mu mahoro nujya kuri Erayono gukamurwa uhite usenga 2 uzahavana imbaraga z’ Imana.
Gusenga n’ubwo Imana itahita ibikora uwo mwanya ariko ikaguha imbaraga zo kubikomereramo ukazabivamo udacumuye ku Mana. Ese ibigeragezo urimo byakwegereje Imana cyangwa byaguteye kujya kure y’ Imana?
Yesu agezeyo yabwije ukuri Data ati umutima wari ukunze ariko umubiri ufite intege nke. Data akunda abamubwiza ukuri uko bimeze. Imana yahise imwohererereza abamalaika bamwongera imbaraga kuko yari yabwiye Imana ukuri kuri mu mutima ariko wowe urakirwanira. Yesu we yavuze ngo muze mwese abarushye n’abaremerewe munsange mbaruhure.
4. Agarutse ku bigishwa asanga basinzirijwe n’ umubabaro. Mwari muzi ko abakristo benshi basinziriye? Abantu basinzirijwe n’ imibereho ikomeye, ibyo babuze mu buzima bwabo, imibereho mibi yababayeho, ibigeregezo barimo n’ ibindi ariko mu bibaho byose twari dukwiye kuba maso. Kuko Yesu niyima tuzimana nawe, amen.
5. Mu mwanya muto Yesu amaze guhabwa imbaraga agarutse asanga basinziriye na none haba haje igitero kiyobowe na Yuda.
Ndashaka kuvuga ku bantu 2: Uwasenze mu kigeregzo agahabwa imbaraga n’uwageragejwe agasinzira. Yesu yari yahawe imbaraga abonye Yuda aramubwira ati: “Yuda icyo ukora ugikore vuba kuko kiranzanira promotion kiramvana ku rwego rumwe kingeze ku rundi kandi kiratuma ncungura isi yose”. Yari afite ihishurirwa ko agiye gucungura itorero bituma arenze amaso umusaraba abona ibyishimo yakijije isi yose bituma akomera nk’uwahawe imbaraga n’ Imana.
Kuko igitero cyaje Petero asinziriye, yakangutse aca amatwi. Iyo ni yo mikangukire y’ umuntu watewe asinziriye mu bugingo. Yewe usinziriye, kanguka Kristo abone uko akumurikira(Yesaya 51:9 Yesaya 52:1-2 Abefeso 5:14)
Nudakanguka, Yuda(Satani) azamukanye n’igitero cy’ ubusambanyi, cy’ ubukene, ikije kugusenyera urugo, cyo kugukura mu kazi, cyo gutuma uva mu itorero. Ba maso usenge wambare imbaraga z’ Imana ukanguke urwane intambara nziza urinde ibyo kwizerwa nyuma Yesu nazuka muzimana kandi uzazukana irindi yerekwa, andi mavuta ubundi buhanuzi ikindi cyubahiro, ukundi gukomera, amen.
PASIKA NZIZA!


text:
Ubuyobozi bw’Ikirezi Group itegura ibirori bya Salax Awards buravuga ko bwabaye bwirinze gushyira icyiciro cy’abahanzi nyarwanda baba mu mahanga mu bahatanira ibihembo bya Salax Awards ya 7 kuko hari ibiri kunozwa muri iki cyiciro.
Mu mpera z’ukwezi kwa Gicurasi ni bwo hatangajwe urutonde rw’ibyicro 15 bizatangwamo ibihembo bya Salax Award izaba ibaye ku nshuro ya 7.
Muri ibyo byiciro, haje ibyiciro 2 bitari bisanzwemo ari byo: umukinnyi ukunzwe (most Valuable Player) ndetse na korali y’umwaka, Mike Karangwa umwe mu bayobozi b’Ikirezi Group akaba yatangarije Makuruki.rw ko ari mu buryo bwo kujyana n’ibihe ndetse no gutera imbaraga za korali zimaze igihe kinini zikora umuziki ariko zidashimirwa.
N’ubwo hari ibyiciro byongewemo hari n’icyakuwemo cy’umuhanzi witwaye neza uba hanze y’u Rwanda, Mike Karangwa akaba yavuze ko iki cyiciro batagikuyeho burundu ahubwo ngo basanze uburyo abahanzi baba hanze batoranywamo butari bumeze neza bahitamo kubanza kubinonosora.
Karangwa yagize ati “Ibyiciro byose byemejwe n’inama nyunguranabitekerezo igizwe n’abantu batandukanye bateza imbere muzika nyarwanda, twasanze twabanza tukitonda mbere yo gushyiraho ikiciro cyo hanze kugirango ibigenderwaho bizabanze binozwe neza cyane cyane twirinda ko hagira uwibagirana.Ubu turi gukora data base irimo abahanzi bose b’abanyarwanda babarizwa hanze.”
Abajijwe niba abahanzi bose baba hanze y’u Rwanda n’abatazwi bazajya ku rutonde rw’abahatanira ibihembo, Mike Karangwa yasubije ko kuba hari abahanzi batazwi mu Rwanda bitababuza kujya mu mubare kuko ibikorwa byabo bizwi aho babarizwa.
Yagize ati: “barahari benshi bakora kandi bafite ibikorwa bihagije ariko bitaragera mu Rwanda abo na bo ntibagomba kwirengagizwa kuko na bo ni ba ambasaderi (ambassadors) ba muzika yacu.”
Kugeza ubu nta gihe kizwi gushyira ku murongo aba bahanzi baba hanze y’u Rwanda bizarangirira ngo icyiciro cyabo gishyirwe muri Salax Awards.
Ibirori byo gutanga ibihembo bizaba tariki 23 Ukuboza 2016, aho abahanzi n’umukinnyi bazaba bahize abandi bazahabwa ibikombe na seritifika, naho ibijyanye n’amafaranga yo ngo azaboneka bitewe n’icyo abaterankunga batanze.


text:
1. Umusore yaratekereje asanga n’ubwo amaze imyaka myinshi arangije amashuri nta kazi arabona, ahitamo kwihangira umushinga. Yarakugendeye ajya ahantu mu cyaro hibera abaturage bamwe biganjemo abatarageze mu ishuri, maze afata ikaramu n’urupapuro yigira busy (arihuzahuza) atangira kwiyandikisha ubusa. Abaturage bakomeje kumwibazaho dore ko ari n’inshuro ya mbere bari bamubonye mu gace kabo hanyuma biyemeza kumwegera ngo bamubaze ikimugenza. Niko kubasubiza ati : “Hari umushinga w’Abashinwa waje mu Rwanda ushaka gufasha abasaza n’abakecuru, none ushaka wese nazane amafaranga 2000 mushyire kuri iyi lisiti”.
Abasaza n’abakecuru si uguhurura umurongo uba umurongo, bariyandikisha bishyira kera. Umusaza umwe w’inyaryenge yarabirebye, araza abaza wa musore ati : “Ariko se mwana wa ... ko utatubwiye bagiye kudufasha iki” ? Umusore nawe amusobanurira ko uwo mushinga ugiye gufata imiryango y’abasaza n’abakecuru ukayiha ingurane y’amafaranga menshi, hanyuma bo (abasaza n’abakecuru) ukabakoramo ibiryo by’inkoko. Ubwo babandi bose bari biyandikishije bahuruye biruka bamusaba ko bo yabasiba, maze nawe arababwira ati : “mumenye kandi ko n’ubwo kwiyandikisha byari 2000 Frw, kwiyandukuza byo ni 5000 Frw”. Ubwo buri wese erega yishyuye 7000 by’ubusa!
2. Umugabo yahawe ikiraka cyo gutwara abarwayi bo mu mutwe muri taxi avuye i Butare ngo abajyane i Ndera, ageze i Nyanza ashaka kwihagarika arahagarara yihina munsi y’umuhanda gato. Agarutse asanga imodoka iramuhamagara bose bigendeye, biramuyobera abura icyo akora n’icyo areka. Ubwo yaje umuhanda wose yibazaaaaa, ageze mu Ruhango arahagarara ati abajya i Kigali muze mbahe lifuti mwese. Si ukubyigana barusha inzuki mu muzinga, umugabo arangije arafunga ubundi icyuma agiha umuriro.
Jugujugu jugujugu na Muhanga, arakomeza na za Kamonyi, arakataza agera Nyabugogo, aba afashe puwa ruru (poids lourd), batangira gusakuza bati ko uturengeje wa mugabo we? Umugabo abima amatwi, akomeza gushwekura. Polisi yumvise abantu basakuza iramuhagarika, agihagarara arababwira ati ntwaye abarwayi bo mu mutwe mvanye i Butare nimureke mpite.
Abaha nomero bahamagara, bayihamagaye bitabwa na docteur, ati :”Iyo modoka muyireke itwaye abarwayi bo mu mutwe bagiye i Ndera. Abantu bati arabeshya arabeshya ni lifuti yaduhaye. Sibwo taxi ihindutse ndakumirwa? Sibwo bayihaye panda gari ya cortege iyiherekeza ?
Umushoferi afatiraho, ageze i Ndera asanga abaganga biteguye kwakira abarwayi, imiti yabo (calmants) yateguwe, uje afite amahane bakamukwikira igishinge, chaufeur akata icyuma cye arataha bamwishyura ko yarangije akazi ke! Ibaze uramutse uri muri bariya batse lifuti.


text:
Kuzungura hakurikijwe amasezerano abashakanye bahisemo
Mu Rwanda hari uburyo butatu abagiye gushyingirwa imbere y’amategeko bahitamo bujyanye nuko bazajya bacungamo umutungo wabo. Ubwo buryo ni nabwo bukurikizwa mu gihe cy’izungura. Dore uko bikorwa :
Uburyo izungurwa rikorwamo mu gihe cy’ivangamutungo rusange
Abashyingiranywe bafitanye amasezerano y’ivangamutungo rusange bazungurwa mu buryo bukurikira :
1. Iyo umwe apfuye usigaye yegukana umutungo wose akubahiriza inshingano yo kurera abana babo n’ab’uwapfuye bemewe n’amategeko ;
2. iyo bombi bapfuye basize abana, umutungo wose uzungurwa n’abana bose abapfuye basize. Iyo hari abana badahuriyeho, umutungo ugabanywamo kabiri (2), buri mwana akazungura umubyeyi we ;
3. iyo bombi bapfuye badasize abana, umutungo ugabanywamo kabiri, kimwe cya kabiri (1/2) kigahabwa abazungura b’umugabo ikindi kigahabwa abazungura b’umugore
4. ; iyo uwapfakaye nta mwana afitanye n’uwapfuye akongera gushaka afata kimwe cya kabiri (1/2) cy’umutungo nk’uburenganzira akura ku masezerano y’ivangamutungo, kimwe cya (1/2) gisigaye akakizungurana n’abazungura bandi b’uwapfuye. Muri icyo gihe agumana bitatu bya kane (3/4) by’umutungo w’uwapfuye. Iyo atongeye gushyingirwa yegukana umutungo wose akawurereramo abana uwapfuye yemeye cyangwa yemejwe n’amategeko, iyo bahari
5. iyo uwapfakaye yongeye gushyingirwa kandi nyamara yari afitanye abana n’uwapfuye cyangwa hari abo yari yaremeye cyangwa yaremejwe ku buryo bwemewe n’amategeko, izungura ry’uwapfuye rirafungurwa, maze kimwe cya kabiri (1/2) kikegukanwa n’uwapfakaye nk’uburenganzira akura ku masezerano y’icungamutungo, ikindi akakizungurana n’abana bose uwapfuye asize ku buryo bungana. Muri icyo gihe, uruhare rw’abana batarageza ku myaka y’ubukure arakomeza akarubacungira, keretse urukiko rubigennye ukundi.
6. iyo uwapfakaye ataye inshingano zo kurera abana bose cyangwa bamwe muri bo uwapfuye asize, yamburwa n’urukiko rubifitiye ububasha izo nshingano na kimwe cya kabiri (½) cy’umutungo wose, rukanagena ushinzwe kubarera no kubacungira umutungo kugeza igihe bagiriye imyaka y’ubukure
Uburyo izungurwa rikorwamo mu gihe cy’ivangamutungo w’umuhahano
Ku bashyingiranywe bafitanye amasezerano yo kuvanga umutungo w’umuhahano, izungura rikurikiza uburyo bukoreshwa mu ivangamutungo rusange ku mutungo w’umuhahano n’uburyo bukoreshwa ku ivanguramutungo risesuye kumutungo wa buri wese hakurikijwe ibiteganywa n’iri tegeko.
Uburyo izungurwa rikorwamo mu gihe cy’ivanguramutungo risesuye
Haseguriwe ibivugwa mu ngingo ya 75 y’Itegeko rigena imicunggire y’umutungo w’abashakanye, impano n’izungura rya 2016, ku bashyingiranywe bafitanye amasezerano y’ivanguramutungo risesuye, iyo umwe apfuye, usigaye agumana umutungo we bwite naho umutungo w’uwapfuye ukazungurwa n’abana bose bemewe n’amategeko uwapfuye asize. Iyo harimo abana bataragera ku myaka y’ubukure, uwapfakaye akomeza kubacungira umutungo bazunguye.
Iyo uwapfuye nta bana asize, uwo bashyingiranywe usigaye azungurana n’abandi bazungura umutungo uwapfuye asize, akegukana kimwe cya kabiri (1/2) cyawo, ikindi kikegukanwa n’abandi bazungura b’uwapfuye.
Iyo habaye igabana, uwapfakaye ashobora gusaba ko yahabwa mu mugabane we mbere y’abandi bazungura bose, inzu yabanagamo n’uwo bari barashyingiranywe n’ibiyirimo. Iyo agaciro kayo n’ak’ibiyirimo karenze umugabane we, arayigumana ariko agatanga inshumbushanyo. Muri iyi ngingo inzu y’umuryango ni inzu bwite abashyingiranywe babanagamo nk’umugabo n’umugore ibarirwa mu mutungo w’umwe muri bo.
Icungwa ry’umutungo w’uwapfuye mu gihe cy’ivanguramutungo risesuye iyo abana batarageza ku myaka y’ubukure
Iyo uwapfuye asize abana batarageza ku myaka y’ubukure, uwapfakaye asigara acunga umutungo wose uwapfuye asize kugeza igihe abana bose bemewe n’amategeko yasize bageze ku myaka y’ubukure, bakazungura umutungo w’umubyeyi wabo wapfuye.
Iyo atubahirije izo nshingano yamburwa n’urukiko rubifitiye ububasha uburenganzira bwo kubacungira umutungo wose uwapfuye asize, rukagena ushinzwe kubarera no kubacungira umutungo kugeza igihe bagiriye imyaka y’ubukure.
Uwapfakaye akomeza kuba mu nzu y’umuryango yabanagamo n’uwo bari bashyingiranywe n’ibiyirimo igihe cyose agifite abana babo arera bemewe n’amategeko uwapfuye asize. Ubwo burenganzira arabugumana kugeza igihe yongeye gushyingirwa cyangwa abana bageze ku myaka y’ubukure bakazungura umutungo w’umubyeyi wabo wapfuye.
Byakuwe mu itegeko Nº27/2016 ryo ku wa 08/07/2016, Itegeko rigenga imicungire y’umutungo w’abashyingiranywe, impano n’izungura, ryasohotse mu igazeti ya leta No 31 yo kuwa 01 Kanama, 2016


text:
• Guca bugufi bya kimuntu
• Guhuza urugwiro n’abaturage
• Gufasha abababaye
• Kwigisha abaturage uko bakwivana mu bibazo birimo inzara, indwara n’ibindi…
Ibi ni byo byatumye Abanyamulindi bazinukwa ingabo za Habyarimana(FAR) ndetse bamwe bafatanya n’Ingabo za RPF Inkotanyi mu rugamba rwo kubohora igihugu.
Mulindi ni agace umuntu yakwita nk’Igikingi cyo kubohora u Rwanda, gaherereye mu karere ka Gicumbi mu murenge wa Kaniga, Akagari ka Mulindi, Umudugudu wa Nyakabungo. Mulindi iri ku bilometero umunani uvuye ku mupaka wa Gatuna uhuza u Rwanda na Uganda ndetse n’ibilometero bine uvuye ku muhanda wa Kaburimbo Kigali-Gatuna.
Mulindi ni agace Ingabo za FPR Inkotanyi zafashe ndetse akaba ariho haba icyicaro gikuru cyazo, aho Umugaba mukuru w’Ingabo za RPF Inkotanyi ubu akaba ari Perezida wa Repubulika Paul Kagame yabaga ni agace k’imisozi ariko umuntu yavuga ko kari Agahugu mu kindi kubera ibikorwa byahakorerwaga .
Ku Mulindi ni agace Ingabo za FPR Inkotanyi zafashe ku ikubitiro gakungahaye ku bikorwa remezo ndetse ngo ni nako byari bimeze ubwo Ingabo za RPF Inkotanyi zahafataga mu 1992.
Nk’uko abatuye muri aka gace babitangarije Imvaho Nshya ngo uko uhasanga ubu ni nako hari hameze ubwo Ingabo za RPF Inkotanyi zahafataga ahagana mu 1992. Iyo uhageze ntabwo wumva abantu benshi bavuga ururimi rw’Ikinyarwanda keretse iyo ubavugishije ubundi baba bavuga Urukiga.
Ubwo Imvaho Nshya yasuraga ku Mulindi w’Intwari bamwe mu baturage bari batuye muri aka gace ndetse bakahabana n’Ingabo z’Inkotanyi mu gihe cy’urugamba bavuga ko n’ubwo bari barigishijwe ko Inkotanyi ari abantu bameze nk’ibikoko ngo bakigera muri aka gace bahise bagaragaza urukundo rwa kimuntu Abanyamulindi bazinukwa ingabo za Habyarimana.
Nsengimana Isaie ni umwe mu baturage kavukire bo ku Mulindi ndetse n’Ingabo za RPF Inkotanyi zafashe ku Mulindi ari mu kazi mu ruganda rw’icyayi rwa Mulindi. Iyo ugiye kwinjira mu nyubako z’uruganda rw’Icyayi rwa Mulindi ubanziriza ku ishusho y’ikirango cy’uru ruganda ngo hejuru y’iyi shusho ingabo za Habyarimana (FAR) zari zarahashyize imbunda nini abasirikare bayihoraho ndetse abakozi bo mu ruganda rw’Icyayi bakabwirwa ko nta muntu wahirahira kugera muri aka gace.
Nsengimana avuga ko abasirikare ba Habyarimana wasangaga ahanini barangwa n’ibikorwa byo guhohotera abaturage babakubita n’ibindi… Nsengimana yagize ati “ Nanjye nakoraga hano mu ruganda ariko wasangaga kwinjiramo ngo umuntu akore akazi ari ibintu bigoye cyane. Batwakaga ibyangombwa bakadukubita bamwe muri twe bakabashingisha umutwe bakamanika amaguru kandi ugasanga umuntu nta kintu gifatika bamuhora. Bahuraga n’abakobwa ubwo umukobwa akaba arahagorewe kuko bamukoreshaga icyo bashatse n’ibindi bikorwa bibi”.
Umunsi umwe ngo uko bararaga bakora mu ruganda ngo basohotse batashye bashoje akazi basanga ya mbunda nta yihari abasirikare bagiye ahubwo hari abandi basirikare badasanzwe babona. Ngo mu gihe bari bikomereje urugendo umwe mu basirikare yabasabye ko babaha umwanya bakabaganiriza. Ngo yahise abereka ahantu bicara bamaze kwicara ababwira ko ari abasirikare b’Inkotanyi.
Nsengimana avuga ko ngo uko bari hafi 80 bose nta muntu wabashije kubyemera kubera uko babwirwaga abasirikare b’Inkotanyi. Ubwo bamwe ngo batangiye kubaza ibibazo bijyanye n’ibyo babaga barumvise ku basirikare b’Inkotanyi, ariko byose mu byo bari barabwiwe ngo babwiwe ko ari ibinyoma ndetse ngo byaranagaragaraga.
Yakomeje avuga ko umwe mu basirikare witwa Barinda Steven yababwiye ko ibyo bavugaga ku basirikare ba RPF Inkotanyi ari ukubeshya kuko n’abantu nk’abandi ndetse ni n’Abanyarwanda kandi bakaba baje guca akarengane, ivangura, ubuhunzi n’itonesha mu banyarwanda.
Ngo yagize ati “ Ntabwo tuzigera dusubira inyuma.” Nyuma y’umwanya munini babaganiriza ngo barongeye barababwira ngo abashaka gukomeza urugendo bikomereze kandi n’abashaka kugumana nabo bagumane. Abenshi ngo bagumanye n’Abasirikare ba RPF Inkotanyi batangira ubuzima bushya.
Nk’uko uyu mugabo wabaye ku Mulindi w’Intwari yakomeje abivuga ngo bakomeje kubana n’Ingabo za RPF Inkotanyi ndetse uko urugamba rwagendaga rukomera Abasirikare ba RPF Inkotanyi bagiye bafasha abaturage bakabageza aho bita Gishambashayo agace kabagamo ingabo nyinshi za RPF Inkotanyi.
Nsengimana yagize ati “ Bajyaga mu cyaro abasaza n’abakecuru bakuze bakabaheka mu ngobyi bakabasangisha abandi Gishambashayo.” Abasiririkare ba RPF Inkotanyi ngo babanye neza n’abaturage kuko iyo babaga bafite ibirori basangiraga bakabyina bakizihirwa.
Nyuma y’igihe gito ngo abaturage bashishikarijwe guhinga ndetse abayobozi ba RPF Inkotanyi ngo batangiye no gushakira abaturage imbuto yo guhinga, abaturage bakomeza ubuzima.
Nsengimana yagize ati “ Urukundo Ingabo za RPF Inkotanyi zari zifite rwahise ruduha umurongo. Ibikorwa byo guheka abantu bakuze bakabageza ku bandi aho babaga bahungiye, kuvura abaturage indwara zikomeye zari zaranze gukira, kuvura abaturage imvunja byahise bitwereka aho tugomba kwerekeza.
Muri ibyo bihe ngo hari ibikorwa Ingabo za RPF Inkotanyi zakoraga n’ubu bikaba byarakomeje, bimwe muri ibyo bikorwa ngo harimo; gutoza abaturage kugira isuku,gukora ibikorwa biganisha ku nyungu rusange nko kubaka ibiraro n’ibindi..
Mukarubogo Julienne ni umubyeyi w’abana babiri akaba ari umukozi ku nzu Ndangamurage yo Kubohora igihugu ku Mulindi w’Intwari.
Mukarubogo yabaye umusirikare wa RPF Inkotanyi akaba yarinjiye mu gisirikare ku itariki 3 Ukwakira 1990 yarakoraga ibikorwa by’ubuvuzi ariko ubu akaba yarasezerewe mu ngabo. Mukarubogo ngo yageze ku Mulindi ari umusirikare mu 1992.
Aganira n’Imvaho Nshya yavuze ko atabaga mu buyobozi bukuru bw’Igisirikare cya RPF Inkotanyi ariko ngo nawe yajyaga yitabira ibikorwa byaberaga ku Mulindi w’Intwari cyane ibyo guhuza abantu bagatanga inkunga yabo ngo urukugamba rukomeze.
Mukarubogo avuga ko iyo habaga habaye ibyo bikorwa n’abaturage baratumirwaga bakishima bakabyina ndetse bakanamenya amakuru nyayo ku basirikare ba RPF Inkotanyi ndetse n’icyo barwanira.
Abaturage bo ku Mulindi bafata gute umunsi w’intwari?
Mu gitabo cye yise “Claiming a past, making a future” tugenekereje mu Kinyarwanda bisobanuye ko utamenya iyo ujya utazi iyo uva , Brookner asobanura ko “iyo ikintu cyamaze kumenyekana kidashobora kuyoberana cyangwa kwibagirana. Na none kandi akomeza avuga ko ikintu gishobora kwibagirana igihe gito ariko igihe kiragera kikongera kikibukwa, ndetse kigagira uruhare mu guharanira ahazaza .
Ni iby’igiciro kutibagirwa mu bihe byose, ahubwo ukimenyereza umuco wo kwibuka. Kwibukana byo biri mu buryo bwo guhangana n’umwanzi, kuko ukuri kuba kwihishe mu kwibuka.”
Abaturage bo ku Mulindi Nsengimana na Mukarubogo nabo bavuga ko badashobora kwibagirwa Intwari zakoze ibishoboka byose u Rwanda rukaba ari igihugu cy’amahoro aho abantu bishyira bakizana.
Nsengimana Isaie yagize ati “ Umunsi w’Intwari unyibutsa ibihe bibi u Rwanda rwanyuzemo naho rugeze ubu nkumva ko ngomba guhora mparanira gukora neza ngo igihugu cyanjye gihore kirangwamo amahoro.Umunsi w’Intwari unyibutsa ubutwari Ingabo za RPF Inkotanyi zagize ubu Abanyarwanda bakaba babona ibyo bashaka byose.
Biteganyijwe ko umunsi w’Intwari uzizihirizwa ku rwego rw’Umudugudu, bikaba bizabanzirizwa n’igitaramo cyo kurata Intwari kizabera kuri sitade ntoya ya Remera ku italiki ya 31/01/2016 kizatangirwamo ubutumwa bujyanye n’uwo munsi.
Inkuru dukesha imvaho nshya
happy wheels
Jan 22, 2017 0Share this on WhatsApp Mu Rwanda ubutiganyi si icyaha gihanirwa n’amategeko, gusa mu minsi ishize mu itangazamakuru no hirya no hino humvikanye inkuru y’ubuhamya bw’umukinnyi wa AS Kigali...
Jan 05, 2017 0
Dec 29, 2016 7
Jan 14, 2017 1Share this on WhatsApp Nyakubahwa mutahira w’Intore, mbanje kugusuhuza! Ubumwe, Amahoro n’ubworoherene ni biganze muri twe, Ingengabitekerezo ya Jenoside tuyirandurane n’imizi yayo yose,...
Jan 10, 2017 0
Jan 01, 2017 0


text:
Ikanzu igerekeranye bakunda kwita ikanzu ifite etage, ni imwe mu myambaro ikunze kugaragara cyane mu myambarire ya kinyafrika aho ubona ko ari umwenda wiyubashye kandi ushimishije kureba bitewe n’uburyo bwihariye uba udozemo.
Mu gihe wambaye iyi kanzu ushobora gushyiraho inkweto ndende cyangwa ingufi bitewe nibyo ukunda kuko byose bijyana n’iyi kanzu.
Ikanzu igerekeranye
Ikanzu igerekeranye bakunda kwita ikanzu ifite etage, ni imwe mu myambaro ikunze kugaragara cyane mu myambarire ya kinyafrika aho ubona ko ari umwenda wiyubashye kandi ushimishije kureba bitewe n’uburyo bwihariye uba udozemo.
Labels: kwambara


text:
Isezerano rye rizuzura uko byamera kose Patrice Martorano
"Dukomeze kwatura ibyiringiro byacu tutanyeganyega, kuko uwasezeranye ari uwo kwizerwa. » (Abaheburayo 10.23)
Nagira ngo mbasangize uyu muvugo mwiza w’umugore wo ku rusengero iwacu Débora Perraud.
Uwo muvugo witwa : « Isezerano rye rizuzura uko byamera kose. »
Abana ntibagira ikibazo cyo kwizera ibyo tubabwira.
Bumva ari ukuri, ibyo ni ibisanzwe kuri bo,
Bashyira kwizera kwabo kose mu bantu bakuru,
Kandi natwe dukora ibishoboka byose kugira ngo tutabahemukira.
Imana ntikenera gukora ibishoboka byose.
Kuri yo byose birashoboka.
Ntabwo yagukoza isoni,
Ibyo ivuze irabikora.
Ntibeshya Ni iyo kwizerwa.
Imana yashyize muri wowe isezerano ridakuka,
None ugatangazwa n’uko wizeye ibidashoboka !
Imana yagushyiriyeho gukoreshwa imirimo itangaje.
Yarabigusezeranije. Ni ibyawe kandi nta kibihindura.
Zamuka ku musozi, imbere yawe,
Reba igihugu cyose…igihugu gitemba amata n’ubuki, igihugu yagusezeranije.
Hambira ibyawe byose, uze uhagarare hano, aho Imana igutegerereje.
Guma mu mwanya yaguhitiyemo.
Korana ukwizera kuko isezerano ryayo ari iryawe.
Irukana ukutizera kuko ubuntu bwayo kuri wowe ari ndakuka.
Izere ijambo rye,umutima wawe uzaba amahoro.
Komeza ubutwari, ntushidikanye ko kunesha kwawe kutazuzura.
Nubwo iryo sezerano ryatinda, iyongeremo kwizera, utegereze.
Igihe cye kirahari, rebaaaa: rije rigusanga!
Ntabwo rizahinduka, kandi ntirizagukoza isoni.
Nubwo ryatinda, rizasohora.
Isengesho ry’uyu munsi:
Data, ibyambaho byose mu buzima, nizeye ko unyobora inzira ncamo.
Mfashe icyemezo cyo gushyira ibyiringiro byanjye muri wowe, kandi nzi ko ibyo wasezeranije bizasohora. Mw’izina rya Yesu , Amen. !
Patrice Martorano


text:
Uru ruganda rwatangiye gukora neza muri Kanama
Muri Werurwe uyu mwaka, nibwo abahinzi b’ibirayi bo mu Karere ka Nyabihu basazwe n’ibyishimo ubwo hafungurwaga ku mugaragaro uruganda rutunganya ibirayi.
Uru ruganda rwubutswe na Leta y’u Rwanda, rwari rwitezweho kujya rukora toni imwe n’igice ku isaha, ku munsi rugakora toni zigera ku icyenda.
Kugeza muri Kamena uyu mwaka, abahinzi b’ibirayi muri ako Karere bavugaga ko rwakoze umunsi umwe rugahita ruhagarara, nubwo ubuyobozi bw’uruganda bwabihakanye, bukavuga ko bwari bukigerageza ibikoresho kandi ko mu gihe cya vuba rwagombaga kuba rwatangiye gukora mu buryo buhoraho.
Uruganda rwongeye gukora bisanzwe muri uku kwezi kwa munani, nyuma yo kubona ibyo gupfunyikamo ibyo bazajya bakora mu birayi, ari nacyo cyari cyarabuze ngo rukore neza.Aho gutanganya toni n’igice kuisaha nk’uko byari byitezwe, rukora toni imwe gusa ku munsi.
Aganira na The Newtimes dukesha iyi nkuru, Evaritse Hakizimana, Umuyobozi w’urwo ruganda yavuze ko bahuye n’imbogamizi ikomeye yo kubura ibyo bapfunyikamo, bituma badakora uko byifuzwaga.
Yagize ati “Twagize ikibazo cy’ibyo gupfunyikamo, kuko ibyo dupfunyikamo bigomba kuba ari ibintu bibora, kandi hano mu gihugu nta bihari.Twabikuye mu Buholandi, byadutwaye igihe kuko byasabye ko tubanza gushushanya uko bizaba bimeze.”
Hakizimana avuga ko mu kwezi gutaha bazamanuka bakajya guhura n’abakiriya babo, bakamenya ubwiza bw’ibyo bakeneye akaba ari byo bakora.
Akomeza avuga ko bahuye n’ikibazo cy’ibirayi bidahuye n’ibyo bifuzaga, ariko ngo babiganiriyeho n’inzego zibishinzwe kandi bizeye ko bizakemuka.
Umunyamabanga Uhoraho muri Ministeri y’Ubucuruzi n’Inganda Emmanuel Hategeka yavuze ko ibibazo uruganda rwari rufite byatangiye gukemuka.
Ati “Ntabwo watangira ngo uhite utanga umusaruro ijana ku ijana, ariko ubuyobozi bw’uruganda bukwiye kumenyekanisha ibyo rukora natwe tukabaha umwanya bakazagera ku ntego bihaye.”
Uruganda rw’ibirayi rwa Nyabihu ni rumwe mu zubatswe muri gahunda ya ‘Uruganda Iwacu’ igamije gushinga inganda nto n’iziciriritse mu duce runaka, mu rwego rwo guteza imbere ubuhinzi n’ubworozi.


text:
Nyuma yo kumugerageza byaje kurangira imwemeye nk’incuti yayo!
“Ariko weho Isirayeli umugaragu wanjye, Yakobo natoranije, rubyaro rwa Aburahamu incuti yanjye” Yesaya 41 :8
Naratangaye cyane mbonye aya magambo aho Imana yivugira ubwayo ngo “ rubyaro rwa Aburahamu incuti yanjye”. Buriya kugirango umuntu agere ku rwego rw’incuti si ikintu gipfa kuza gutyo, hari aho kiba cyaraturutse, kuko ubundi hari abantu tuba tuziranye, dusengana, abatugiriye neza cyangwa abo twagiriye neza , abo tugira icyo dupfana… ariko ibyo byose ntibihita bibashyira mu rwego rw’incuti.
Aburahamu we rero yarenze urwego rwo kumenyana n’Imana agera ku rwego rwo kwitwa incuti y’Imana kandi agashya karimo atariwe ubihamya ,ahubwo bihanywa n’Imana ubwayo. Ni ikintu kitoroshye.
Dore imwe mu mpamvu yatumye Imana yemera rwose ko aburahamu ayikunda: Itangiriro 22: 1-19
Hanyuma y’ibyo Imana igerageza aburahamu, iramuhamagara iti “ Aburahamu! Aritaba ati “ Karame”. Iramubwira iti “ Jyana umwana wawe, umwana wawe w’ikinege ukunda Isaka, ujye mu gihugu cy’I Moria umutambireyo ku musozi ndibukubwire, abe igitambo cyoswa”. Aburahamu azinduka kare kare ashyira amatandiko ku ndogobe ye, ajyana n’abagaragu be babiri na Isaka umwana we. Yasa inkwi zo kosa igitambo, arahaguruka ajya ahantu Imana yamubwiye…… Bagera ahantu Imana yamubwiye Aburahamu yubakayo igicaniro , yararikaho za nkwi, aboha Isaka umuhungu we, amurambika kuri icyo gicaniro hejuru y’inkwi. Aburahamu arambura ukuboko , yenda wa mushyo ngo asogote umuhungu we. Marayika w’Uwiteka amuhamagara ari mu ijuru aramubwira ati “ ntukoze ukuboko kuri uwo muhungu, ntugire icyo umutwara, kuko ubu menye yuko wubaha Imana, kuko utanyimye Umwana wawe w’ikinege. Itangiriro 22:16 “ aramubwira ati “ ndirahiye niko Uwiteka avuga, ubwo ugenjeje utyo ntunyime umwana wawe w’ikinege, yuko no kuguha umugisha nzaguha umugisha, no kugwiza nzagwiza urubyaro rwawe ruhwane n’inyenyeri zo mu ijuru….
Imana ishimwe cyane. Nabonye ukuntu Aburahamu agenda atarahije imigeri kandi Imana imusabye ikintu kigaragara nk;ikigoye kuko umwana arakundwa, akarusho kuri Aburamu we nuko yari n’umwana umwe rukumbi, kandi nawe yabonye muzabukuru amagambo yaramushize mu kanwa! Ariko ngo kuko yakundaga Imana akumva ntacyo yayima!
Imana itugirire neza. Si ikibazo cyo gutanga ibintu mu rusengero kuko nabyo ni byiza ahubwo no kwitanga wowe ubwawe, kugira ibyo wigomwa ureka nubwo wabikundaga ariko kubwo urukundo ukunda Imana cyangwa kubwo kuyubaha ukagira ibyo ureka nk’ikimenyetso cy’urukundo. Maze niyo ari ugutanga akajipo biba ikibazo gikomeye nkanswe umwana!
Nyuma yo kumugerageza byaje kurangira imwemeye nk’incuti yayo! Iri jambo ndumva rinsaba kwongera gufata umwanya wo kwitekerezaho nkatekereza ku bucuti bwanjye n’Imana nkareba uko buhagaze kandi namwe nibyo mbifuriza!
Ahubwo njya nanibaza kuki Imana ari iriya approche yakoresheje! Ni ukuvuga ko natwe hari uburyo ishobora kutugerageza ngo irebe ko atari ubucuti bw’amagambo gusa, ahubwo ko rwose twamaramaje mu mumutima kuyikunda. Ikinyuranyo kibyo rero iyo itugerageje gato, turayituka, turayivuma, tuyita ingome hari umuntu numvise ayita ngo ni “interahamwe” n’ibindi bibi, mu gihe abandi baririmba ngo yitwa “ Ntihemuka” . Imana itubabarire cyane, icyo nzi neza ni uko igira neza kandi inzira zayo zitandukanye kure n’izacu.
Ibihe byiza


text:
Kubyara umwana ufite ubumuga bituruka ku mpamvu zitandukanye ariko akenshi usanga abagabo bahita babigereka ku bagore gusa ndetse bakanabahohotera bitwaje ko babyaye abana bafite ubumuga.
Ababyeyi b’abagore babyaye abana bafite ubumuga twaganiriye bavuga ko bahura n’ihohoterwa ry’uburyo butandukanye bakorerwa n’imiryango bashatsemo ndetse n’abagabo babo bakabahoza ku nkeke babaziza kuba barabyaye umwana ufite ubumuga.
Mukaneza ni umubyeyi wabyaye umwana ufite ubumuga bw’ingingo.Ubwo yaganiraga na Agasaro yatubwiye uko umugabo we n’umuryango yashatsemo bahoraga bamuhoza ku nkeke.
Mukaneza ati “ nabyaye umwana w’umukobwa avukana ubumuga bw’ingingo ameze nk’uwagagaye. Gusa umugabo wanjye we yahoraga ambwira ngo nzashake aho njyana uwo mwana ambwira ko mu muryango w’iwabo nta wundi muntu wabyaye umwana ufite ubumuga”
Uyu mubyeyi yarongeye ati “ Nahoranaga agahinda naterwaga no kuba narabyaye umwana wa mbere akaza afite ubumuga no kuba umuryango nashatsemo warandebaga nabi ndetse bakananyangira umwana”
Mukaneza ntiyaciwe intege n’abamusekaga ahubwo yatangiye kuvuza umwana we mu bitaro bigorora ingingo byo mu karere ka Kayonza, kuri ubu akaba afite icyizere ko umwana we azakira neza akagenda nk’abandi.
Undi mubyeyi utarashatse ko tuvuga izina rye yabyaye umwana ufite ubumuga bw’amaguru bakunze kwita ‘pied bots”. Ubwo yabyaraga umwan w’umuhungu wavukanye ubu burwayi umugabo we n’abaturanyi batangiye kumwumvisha ko ari amarozi ndetse rimwe na rimwe umugabo we akamubwira ko ari imivumo uyu mubyeyi yakomoye mu miryango y’iwabo bigatuma bahorana amakimbirane aho gushaka uko bavuza umwana.
Karangwa Calixte umugabo twaganiriye twamubajije impamvu abagabo bakunze kwigira ba nti bindeba iyo umugore wabo yabyaye umwana ufite ubumuga adusubiza agira ati:” akenshi abagabo dukunda kumva ko nta kintu kibi cyaduturukaho, ariko na none mbona ko abatererana abagore babo biba ari ukudashyira mu gaciro kuko umwana uko yaba ameze kose aba ari uw’ababyeyi bombi.”
Aba babyeyi nubwo bagize amahirwe bakabona aho bavuza abana babo, bashishikariza abagabo kudatererana abagore babo mu gihe babyaye umwana ufite ubumuga kuko akenshi nuwo mwana bimugiraho ingaruka ziyongera ku bumuga aba asanzwe afite.
Uko abagore babyaye abana bafite ubumuga bahohoterwa
Kubyara umwana ufite ubumuga bituruka ku mpamvu zitandukanye ariko akenshi usanga abagabo bahita babigereka ku bagore gusa ndetse bakanabahohotera bitwaje ko babyaye abana bafite ubumuga.
Labels: abagore, uburinganire


text:
ven.
26
oct.
2012
ISOMO RYA MBERE
Isomo ryo mu ibaruwa Mutagatifu Pawulo Intumwa
yandikiye Abanyefezi (Ef 5, 21-33)
Bavandimwe, 21mujye mworoherana kubera igitinyiro mufitiye Kristu. 22Abagore borohere abagabo babo nk’aho babigirira Nyagasani ; 23koko rero umugabo agenga umugore we, nk’uko Kristu agenga Kiliziya akanayibera umutwe ukiza umubiri wose. 24Nk’uko rero Kiliziya yumvira Kristu, bityo n’abagore nibajye bumvira abagabo babo muri byose. 25Namwe bagabo, nimukunde abagore banyu nk’uko Kristu yakunze Kiliziya, maze akayitangira. 26Yarayitagatifuje, ayisukuza amazi n’ijambo ribiherekeza, 27kugira ngo ayihingutse imbere ye ibengerana, nta bwandu n’iminkanyari cyangwa indi nenge, ahubwo ari Kiliziya ntagatifu kandi itagira amakemwa. 28Nguko uko abagabo bagomba gukunda abagore babo, mbese nk’imibiri yabo bwite. Ukunda umugore we aba yikunze ubwe.
29Koko rero, nta wigeze yanga umubiri we, ahubwo arawugaburira, akawitaho cyane, mbese nk’uko na Kristu agenzereza Kiliziya. 30Muyobewe se ko turi ingingo z’umubiri we, (nk’uko Ibyanditswe bivuga ngo) 31“Ni cyo gituma umugabo azasiga se na nyina, akifatanya n’umugore we, bakaba umubiri umwe.” 32Iryo yobera rirakomeye, cyakora ibyo mbivuze nzirikana Kristu na Kiliziya. 33Nuko rero namwe, buri mugabo nakunde umugore we uko yikunda, n’umugore yubahe umugabo we.
ZABURI (Zab 128 (127), 1-2, 3, 4-5b)
Inyik/ Hahirwa umuntu wese utinya Uhoraho.
Hahirwa umuntu wese utinya Uhoraho,
agakurikira inzira ze !
Uzatungwa n’ibivuye mu maboko yawe,
uzahirwe kandi byose bigutunganire.
Umugore wawe azamera nk’umuzabibu,
warumbukiye mu nzu yawe ;
abana bawe bazamera nk’ingemwe z’imitini,
zikikije ameza yawe.
Nguko uko ahabwa umugisha,
umuntu utinya Uhoraho.
Uzagirira amahirwe muri Yeruzalemu,
iminsi yose y’ubugingo bwawe.
IBANGONDIRIMBO RIBANZIRIZA IVANJILI (Mt 11, 25)
Alleluya Alleluya.
Uragasingizwa Dawe, Mutegetsi w’ijuru n’isi,
kuko wahishuriye abaciye bugufi amabanga y’Ingoma yawe.
Alleluya.
IVANJILI
+ Luka (Lk 13, 18-21)
Muri icyo gihe, 18Yezu aravuga ati “Ingoma y’Imana imeze ite ? Nayigereranya n’iki ? 19Imeze nk’akabuto ka sinapisi umuntu yagiye gutera mu murima we, karakura kaba igiti, maze inyoni zo mu kirere ziza kwarika mu mashami yacyo.” 20Arongera ati “Ingoma y’Imana nayigereranya n’iki ? 21Imeze nk’umusemburo umugore yavanze n’incuro eshatu z’ifu, kugeza ubwo byose bitutumbiye.


text:
ven.
13
juil.
2012
ISOMO RYA MBERE
Isomo ryo mu gitabo cy’Umuhanuzi Izayi (Iz 10, 5-7.13-16)
Uhoraho aravuze ati 5“Uragowe Ashuru ! Wowe kiboko cy’ubukana bwanjye; n’inkoni witwaje ikaba iy’uburakari bwanjye. 6Nyohereje kurwanya ihanga ry’abahemu, nyihutishirije gutera igihugu cyandakaje, bagisahure kandi bakinyage, bakiribate nk’icyondo cyo mu nzira. 7Nyamara (umwami wa Ashuru) we si ko abyumva, aratekereza ukundi, kuko agamije gusa gusenya no kurimbura amahanga menshi. 13Kuko yibwiye ati ‘Ibyo nakoze byose mbikesha imbaraga zanjye, n’ubuhanga bwanjye kuko ndi umunyabwenge. Navanyeho imipaka y’ibihugu mbasahura ibyabo, nabaye intwari nkura abami ku ntebe zabo. 14Nanyaze ubukungu bw’amahanga nk’uko batwara amagi mu cyari ntagire kirengera; nanjye ni ko nafashe isi yose ntihagira n’umwe ukoma, wabumbura umunwa cyangwa se ngo atabaze.’ 15Mbese ye, intorezo yakwirata ku uyitemesha ? Urukero se rwo rwakwibonekeza ku urukeresha ? Ibyo byaba nk’aho ikiboko cyagarukana ukibanguye, inkoni ikazungaguza uyitwaje ! 16Ni cyo gitumye Uhoraho, Imana Umugaba w’ingabo azateza ab’imishishe kuzongwa, maze mu nsi y’ubwamamare, hagurumane nk’inkongi y’umuriro.”
ZABURI (Zab 94 (93), 5-6, 7-8, 9.11, 14-15)
Inyik/ Uhoraho ntatererana umuryango we.
Uhoraho, umuryango wawe barawutsikamira,
umurage wawe barawisha agahato;
barica umupfakazi n’umusuhuke,
impfubyi bakazihotora.
Kandi ni ko bavuga ngo “Uhoraho ntabibona,
Imana ya Yakobo ntibyitayeho !”
Muritonde, mwebwe biburabwenge mu bandi bose !
Mwa bipfapfa mwe muzumva ryari ?
Mbese nyir’uguhanga amatwi, ni we utumva ?
Uwahimbye amaso se, ni we utabona ?
Uhoraho azi ibitekerezo bya muntu,
ko ari ubusabusa.
Kuko Uhoraho adatererana umuryango we,
akaba atareka umurage we;
ubucamanza buzakurikiza ubutabera,
ab’umutima ugororotse bose bazabuyoboke.
IBANGONDIRIMBO RIBANZIRIZA IVANJILI (Mt 11, 25)
Alleluya Alleluya
Uragasingizwa Dawe, Mutegetsi w’ijuru n’isi,
wowe wahishuriye abaciye bugufi amabanga y’Ingoma y’Imana.
Alleluya
IVANJILI
+ Matayo (Mt 11, 25-27)
25Muri icyo gihe, Yezu aravuga ati “Dawe, Mutegetsi w’ijuru n’isi, ngushimiye ko ibyo wabihishe abanyabwenge n’abahanga, ukabihishurira abaciye bugufi. 26Koko Dawe, ni ko wabyishakiye. 27Byose nabyeguriwe na Data, kandi nta we uzi Mwana keretse Data, nta n’uzi Data keretse Mwana n’uwo Mwana ashatse kumuhishurira.”


text:
Ibikorwa 10 abana bigira ku mibanire y’ababyeyi babo
Iyi nkuru yanditswe na Doug Fields akaba umuhanga mu by’itumanaho, umwanditsi w’ibitabo akaba n’umuyobozi w’ikigo kijyanye n’iby’imibanire y’imiryango n’urubyiruko muri kaminuza yitwa Azusa Pacific University; ndetse ni n’umwe mu bashinze urubuga rw’urubyiruko mu by’iyobokamana rwitwa Downloadyouthministry.com, yanditse ibitabo birenga 50.
Ese ni iki wigisha umwana wawe kijyanye n’urushako?
· Iyo nteruye kuvuga ku ishyingirwa/imibanire y’abashakanye, igihe cyose mba nibaza niba hari icyo nigishije abana banjye bijyanye n’urushako.
Igisubizo ni yego… na oya
Yego, hari igihe twavuze by’umwihariko ku mibanire y’abashakanye (yaba twebwe ubwacu cyangwa abandi abana bacu babashije kubona). Ariko, igihe kinini umugore wanjye Cathy nanjye twibanze ku kumenya icyo abana bacu batubonaho ndetse n’icyo batwigiraho. Ibikorwa byacu (ibyiza n’ibibi) igihe cyose biba bibigisha ibijyanye n’urushako.
Nari gutengurwa iyo abana banjye bagira urushako/imibanire nk’iyo jye na Cathy (umugore wanjye) twagize… ntibyari byiza na gato, gusa twembi twishimiye ibyo twagezeho mu myaka 30 ishize.
Hano hari ibikorwa 10 nzi ko abana banjye batubonyeho mu gihe kirenga umwaka
1. Kumwereka urukundo (Affection)
Jyewe n’umugore wanjye twerekana urukundo buri umwe afitiye undi kandi nkunda ko abana banjye bambona mfashe mama wabo mu biganza, muhobera, musoma, mupfumbatse cyangwa mwiyegamije, mukuyakuya… kenshi gashoboka
2. Kuvuga “mbabarira” (Saying "I’m sorry.")
Mba nshaka kuvuga iyi nteruro nihuse kandi mba nshaka ko abana banjye banyumva nyivuga (ndetse ngomba kuyivuga kenshi kuruta uko umugore wanjye ayivuga)
3. Amagambo akomeza (Affirmation)
Iyi ni yo mvugo yanjye y’urukundo y’ibanze, biranyorohera kudatindiganya mvuga amagambo asubizamo imbaraga. Abana banjye babona cyane amagambo yo kubashyigikira ariko kandi banyanyumva nyabwira umugore wanjye (ibyo biranyorohera rwose)
4. Kunkurura (Attraction)
Ntekereza ko umugore wanjye ari uwo kwifuzwa… kandi ndanabimenyekanisha mu muryango wanjye. Igihe kinini ndabaza nti “Mama wanyu murabona atari mwiza?”
5. Igihe (Time)
Abana bacu barabizi ko dukunda kumarana igihe turi kumwe. Iyo batubonye tumaranye igihe cyacu twicaye hanze mu busitani cyangwa ku ibaraza tuganira cyangwa turi mu bwogero (baignoire) twogera hamwe, gusohokana nijoro, gushaka ahantu hatuje mukahasohokera mu minsi isoza icyumweru/itari imibyizi (weekends)… ubwo ni bwo butumwa bwiza mba nshaka ko babona.
6. Guseka/kwishimana (Laughter)
Turaseka cyane iwacu mu rugo noneho uburyo umugore wanjye agira urwenya bimfasha guseka nta kwitangira. Numva nkunze ukuntu abana banjye babona ko umugore wanjye ansetsa cyangwa atuma nishima.
7. Kubahana (Respect)
Gufungurira umuryango umugore wanjye nkavuga ngo “urakoze” na “nyemerera” nkanamwereka ibimenyetso byoroheje byo kumwubaha
8. Ibiganiro by’ukwizera (Faith conversations)
Nta bwo buri gihe dusenga abana bacu batureba, ariko baba bumva banabona ibiganiro by’ukwizera kwacu kandi bakamenya ko buri gihe tuba tuvuga Yesu n’icyo kuba umwigishwa bisobanura.
9. Agaciro k’inshuti (The value of friends)
Mu rugo iwacu hahora hacicikana abashyitsi abinjira, abataha. Dukunda kugira abantu benshi mu rugo ndetse ubusitani bwacu ni ahantu hasurwa cyane n’inshuti zacu z’umwihariko ndetse ni n’ahantu ho kuruhukira no kuganirira habo.
10. Ubufasha (Servanthood)
Ndabizi abana banjye bakurikije urugero rwiza rwa mama wabo kurusha jyewe kuko umugore wanjye ni umuntu witangira gufasha ku rwego rwo hejuru. Igihe cyose aba abaza, “Ngufashe iki/ngufashe nte? Ni iki ukeneye ngo ubuzima bube bwiza kurushaho?” Gufashanya biragaragara mu buzima bwacu bwa buri munsi, utuntu duto kandi hari uburyo bwinshi bwo gufasha.
Abana igihe cyose baba bitegereza ibikorwa byo mu mibanire y’ababyeyi babo kandi nyamara ababyeyi benshi ntibaha agaciro imbaraga ziri mu kuba ibyitegererezo cyangwa intangarugero! Abana buri munsi bafite ibyo babika mu mutwe ku bijyanye n’urushako uko bimeze kandi ibyo bandika mu mitwe yabo ni byo bibaganza bikanabafasha guha ishusho urushako ibyo rero bibagiraho ingaruka nziza cyangwa mbi mu gihe na bo bageze igihe cyo gushinga ingo zabo.
Source: https://familyshare.com/25222/parenting/10-actions-that-kids-learn-from-their-parent-s-marriage
Henriette Aimee Mutangampundu
Kigali, Rwanda
Mobile: +250 788924496
Skype: henraime
Twitter: @henriempundu
LinkedIn: Henriette Aimee Mutangampundu
Facebook: https://www.facebook.com/henrietteaimee.mutangampundu


text:
Abanyamuryango ba FPR Inkotanyi mu Karere ka Rubavu barifuza ko hajyaho isoko ryihariye ry’abarimu ryabafasha kubaho, bitewe n’urwego n’umushahara wabo, kuko ngo byazamura iterambere rya bo n’ireme ry’uburezi muri rusange.
Aba banyamuryango bemeza ko umwarimu ari umwe mu bafitiye igihugu akamaro, ari nayo mpamvu bumva hakwiye kwigwa uburyo ubuzima bwe bwazamurwa ndetse akitabwaho.
Ubwo hakusanywaga ibitekerezo bizashyirwa muri manifesito 2017-2014 mu mu nteko ya FPR Inkotanyi/Akarere ka Rubavu, aba banyamuryango biganjemo abarimu bemeje ko habayeho isoko ryihariye byabafasha kugera kure ndetse no guhindura ubuzima bwabo.
Bigirimana JMV utuye mu karere ka Rubavu yagize ati “Nk’abarimu igihugu kimaze kugaragaza ko kitwitaho kikadushyiriraho gahunda nyinshi, ariko nk’uko ingabo z’igihugu zoroherejwe ku mihahire na twe Leta idufashije tukabona isoko ry’abarimu byadufasha kurushaho kunoza ibyo dukora.”
Nibishaka Esperance nawe yagize ati“Twagiye twumva bivugwa kenshi, bamwe muri bagenzi bacu basaba ko hajyaho ‘teacher shop’ ntibigire umusaruro bitanga, ariko mu byo FPR Inkotanyi iteganya kugeza ku banyarwanda mu myaka umunani iri imbere, hagiyemo isoko ry’abarimu byadufasha kwiteza imbere biruseho.”
Umuyobozi w’Akarere ka Rubavu Sinamenye Jeremie, avuga ko impamvu bahisemo iki gitekerezo ari uko ubu busabe bwaturutse ku mudugudu, mu Kagali ndetse no mu Murenge ngo bikaba bigaragaza ubushake bw’iterambere rya mwarimu abanyamuryango bafite.
Yagize ati “Mwarimu ni umwe mu bantu bafitiye igihugu cyacu akamaro ko guteza imbere uburezi, abanyamuryango basabye ko yashyirirwaho isoko ryihariye kandi koko birakwiye, iki gitekerezo tuzakigeza ku buyobozi bw’Intara kuko ni ingirakamaro.
Umwarimu iyo ateye imbere n’umwana ari we Rwanda rw’ejo atera imbere bityo n’igihugu muri rusange kigatera imbere.”
Uretse iterambere rya mwarimu aba banyamuryango bifuje ko ryatera imbere, banasabye ko ikiyaga cya Kivu cyarushaho gutezwa imbere kigakurura abakerarugendo, gushyira ibitaro bya Gisenyi mu rwego rwisumbuye n’ibindi.
Icyifuzo cyo gushyiraho ihahiro ryihariye ry’abarimu si gishya, kuko hashize igihe abarimu hirya no hino mu gihugu babisaba, ariko magingo aya ntikiremezwa n’inzego zibishinzwe ngo gishyirwe mu bikorwa.
Bamwe mu borozi bo mu Kagali ka Ryeru mu Murenge wa Rwempasha mu karere ka Nyagatare, bahangayikishijwe n’igisa n’icyorezo cyateye mu nka zabo zihaka, zikaramburura zenda kubyara. Aba borozi (...)
Ubwo ikigo cy’igihugu gishinzwe imiyoborere, RGB, cyerekanaga igipimo cy’imiyoborere ibereye abaturage n’imitangire ya serivise, bamwe mu bayobozi b’inzego z’ibanze basabye ko ubu bushakashatsi bwajya (...)
Abagize Inteko Ishinga Amategeko umutwe w’abadepite bari mu gikorwa cyo gusura ibikorwa by’iterambere mu karere ka Ngoma, aho bagenzura akamaro byagiriye abaturage, bakanakira ibyifuzo (...)
Ubuyobozi bw’Akarere ka Rusizi bwasabwe gukurikiranira hafi ikibazo cya zimwe mu nyubako zihurirwamo n’abantu benshi zashegeshwe n’umutingitito, nyamara magingo aya zikaba zigikorerwamo kandi (...)
Ababyeyi barerera muri GS Ntura Protestant, ishuri riri mu murenge wa Giheke mu karere ka Rusizi, bafite impungenge z’uko abana babo bagiye gutangira amashuri, ibyumba by’amashuri bigiramo bishaje (...)
OPP. MAGERWA, EXPO GROUND, GIKONDO KIGALI, RWANDA PHONE NO : +250-784867952 / 53
© Copyright 2015: Imvaho Nshya. All rights reserved.
Powered by: RPPC.


text:
Minisitiri Kamanzi aravuga ko nta we ugomba kwiyitirira ubutaka bw’undi
Minisitiri w’Umutungo Kamere, Stanislas Kamanzi avuga ko nubwo Leta y’u Rwanda yafashe gahunda yo kubarura no kwandika amasambu kuri ba nyirayo igamije no gukemura amakimbirane aturuka ku butaka, bitabuza ko imanza z’amasambu zishobora gukomeza ariko na zo zigomba kurangira buri wese akabona ubutaka bwe.
Kamanzi ati” Kuba imanza zabaho birashoboka kuko abantu muri kamere yabo bahora mu makimbirane.”
Kamanzi akomeza avuga ko ari uburenganzira bwa buri muntu guharanira ko niba habaye amakosa (...)
Minisitiri w’Umutungo Kamere, Stanislas Kamanzi avuga ko nubwo Leta y’u Rwanda yafashe gahunda yo kubarura no kwandika amasambu kuri ba nyirayo igamije no gukemura amakimbirane aturuka ku butaka, bitabuza ko imanza z’amasambu zishobora gukomeza ariko na zo zigomba kurangira buri wese akabona ubutaka bwe.
Kamanzi ati” Kuba imanza zabaho birashoboka kuko abantu muri kamere yabo bahora mu makimbirane.”
Kamanzi akomeza avuga ko ari uburenganzira bwa buri muntu guharanira ko niba habaye amakosa atuma avutswa ibye yabisubizwa, ati “Itegeko riteganya uko bikorwa, hagomba kuba hari ibimenyetso simusiga ko ibyo aharanira ari ukuri, bityo uzaba yarahawe ubutaka ku buriganya yabwamburwa bugasubizwa nyira bwo ubifitiye ibimenyetso.”
Kamanzi yongeraho ko n’aho bizagaragara ko Leta yaba yariyanditseho imitungo itari iyayo ndetse ikaba yarashyizweho n’ibikorwa rememezo nubwo bitasenywa, ba nyira bwo babifitiye ibimeyetso bazahabwa ingurane ikwiye, uko amategeko abiteganya ahatarajya ibikorwa remezo bahasubizwe.
Kur’ubu itegeko rigenga imikoreshereze y’ubutaka riri gukorerwa ubugororangingomuri Komisiyo ibishinzwe mu Nteko Ishingamategeko.
Kamanzi avuga ko itegeko ngenga ry’ubutaka ryahozeho ari ryo rigikurikizwa, Abanyarwanda bakaba bagomba kubahiriza ibikubiyemo.
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
Umwaka urashize, undi uratashye. Imyaka ishize ari 22, mu kanya turaba dutangiye uwa 23. Ni imyaka ifite icyo ivuze, icyo isobanuye: ubutegetsi bw’agahato, bw’agahotoro, bw’agasuti, ubutegetsi bubi, bumenesha ababwo; bwica; ubutegetsi bw’abasazi (le pouvoir de fous).
Imyaka ishize ari igitero, twifashe ku munwa, twifashe mapfubyi. Ibi ariko nta n’umugayo kuko urwishigishiye, ararusoma. Ni twe twabutanze, tubugabiye abatarigeze babudusaba. Iyo babudusaba, baba barabidushimiye. Cyakora baranadushimiye ni uko turi indashima, cyangwa ngo dusubize amaso inyuma: baturoshye iyo giterwa inkingi, i shyanga; bica uwo bashaka, bagakiza uwo bashaka, haba mu gihugu no hanze ya cyo.
Ababutanze ni aba bose; ni abangaba bari ba kizigenza. Mu kwicuza icyaha bakoze, ntibakijyana no mu ntebe ya penetensiya ngo bigire inzira, ahubwo bahora bibeshya ko ngo bazongera bakabwisubiza, ngo bakoresheje amatora, amatangazo, ibigambo bihora mu njyana imwe, bitagize aho bihuriye n’ibikorwa (bifata ubutegetsi).
Abo twahaye byose, amata n’ibikingi, batweretse igihandure; ko ntaho duhuriye, ko nta hene mu ntama.
Babutanga, bari bazi ko bazasangira na bo ibyiza byose by’igihugu, nyamara bene kubugabirwa baberetse ko nta butegetsi busangirwa n’utaraburwaniriye. Baberetse ko nta hene mu ntama. Nibiyicire isazi mu jisho ni cyo bashatse. Cyokora ntibabuze byose: bashyize rubanda mu kaga, ikiyicira isazi mu jisho. Iyi icyo yahembwe, kugirango iyoboke itaruhanije, ngo yagabiwe «gira inka», inka itagira aho irisha; aho yakaragiwe, hakabwe mo ibikingi. Iyo nka izakamwa ite itagira aho ishikuza akatsi, iba mu kiraro na cyo kitagira ubwatsi? Ko umenya birutwa no kuyirya umushito, abo yagabiwe bakazirengera umusangiro!
Imyaka ishize ari myinshi igihugu tukigabiye amabandi, ku mugani wa wa wundi; abanyamurengwe: les «consommateurs compulsifs», barara mu mahoteri y’ibihumbi 20 by’amadolari ku munsi, abaturage bayobotse (buhumyi) biyicira isazi mu jisho. «Un consommateur compulsif» ni umuntu usesagura, ujya guhaha, akagura n’ibyo adakeneye, akarunda mu nzu, byabora akajugunya. Ni isiha rusahuzi; ni ugenda isi yose, yaba yatumiwe cyangwa yitumiye, intego ye ya mbere ari ukugirango isanduku y’igihugu ayisige iheruheru.
Ingaruka zabyo ni izi zose: ifaranga ryacu ryataye agaciro kageze kuri 9%. Ibi nta n’igaruriro kuko «notre consommateur compulsif» ntiyitaye kuri ibyo byose. Ibi ariko ni no mu gihe kuko ntaho ahuriye n’ubumenyi bukenerwa kugirango ayobore rubanda, emwe nta n’igenamigambi y’igihugu akeneye kumenya, uretse kwigwizaho byose, ibyo akeneye n’ibyo adakeneye. Icyakora ngo ntawe ubura byose, nta n’ubura icyo akunda: kwica, gufunga abamurwanya n’abo aketse ko bamurwanya; kumenesha mu gihugu abo yanga bose, abo basangiye byose: amata no kumena amaraso y’inzirakarengane.
Ubukungu ntibusangirwa, cyeretse utazi igisobanuro cyabwo. Ubukungu bivuga ugukomera, ugukumira abandi, ukigwizaho byose uko byakabaye (oligarchie); byose bikitwa ibyawe, ukazajyana na byo, ibyo wubatse n’ibyo wasanze. Abo bahiga ubukungu ni abataragize aho bahurira na bwo: ni abakuriye mu nka, mu byago, mu kaga ubwo amashuri yari akinze; ni abarezwe n’ibigori, na byo bitagira umunyu.
Ntibibuka aho bavuye ngo ako kaga bagasangire n’abo basanze. Ni indahaga, utarigeze arya ngo ahage, apfa adahaze ingoma ibihumbi. Bahora bararikiye byose: ibiribwa n’ibitaribwa; bagura byose: ibikenewe n’ibidakenewe, kugirango bacure abashonje. Barwaye indwara yitwa «fièvre acheteuse».
Ni ba nyakamwe; bazira nyamwinshi aho iva ikagera, kuko bayikeka Ibigango. Nyamara abo banyabigango ntibazi ko babaye nka babandi babura baje; ni bwa buro bwinshi ngo butagira umusururu, birukankanwa n’umugara umwe w’intare, bagakwirwa imishwaro, ishyamba ryose. Nyamara ngo ntawe utinya iryo shyamba, uretse icyo yarihuriye mo: bafunzwe ari benshi, abere n’abanyabyaha; abenshi icyaha ni cya kindi: icyaha cy’inkomoko.
Abandi barira ku mpembyi; babona ko ruhuga ntaho yagiye; impongano y’ibyaha bakoze n’ibyo batakoze ni uguhakwa kuri ruhuga, ku ntare y’ishyamba, ikabajugunyira ibyo ishigaje, yaciriyemo urukonda. Ni ba bana b’ingayi, ntibanga umugayo, ni ba rudacira akabishye, n’iyo kaba karimo agasuzuguro n’incyuro. Ni ba gahakwa kadategereje ingabirano, uretse iy’inzika n’urwango.
Nyamara bafite ubushobozi bwo guhindura byose, banyuze inzira zinyurwa na bose. Bafite byose ni uko baba babicira mo amarira n’urukonda. Ntuzababaze gushyira hamwe no guhura; uzababaze ikibatanya, n’ubwo na cyo batakizi. Bakunda ibintu, ibiryo n’ibinyobwa, inzira yabyo ikaba ya yindi ya nyabagendwa, bagasozaho amakwe n’ibikote. Iby’umugani w’akayiko, babiheruka cyera, nyamara uwawuciye ntaho yagiye. Nanagenda azawuraga ubuvivi n’ubuvivure.
Ntibamenya «leur prédateur»; ahubwo baramwishyira; bahora biyumvamo ko ari we ukwiye kubahaka bose, kubabera umutware, kuko ngo bataremewe gutwara. Ngicyo ikibahejeje mu bukonje, abere n’abanyabyaha; ibihugu byabahaye indaro na byo biti twatanzwe kubamenesha no kubabika mu bihome byabyo. Ibi kugirango byikure mu isoni, ipfunwe n’ikimwaro, by’uko bitatabaye ubwo inzirakarengane zicwaga, zizira ubwoko.
Umwaka urashize, undi uratashye. Indi ishize ari 22, twifashe mapfubyi, twipfutse mu jisho; ibibera mu cyanzu iwacu ntibitureba; akamasa kazivukamo kameze amahembe yombi, yo kwica, kataretse n’imitavu yavutse uwo munsi. Nyamara kica tukarebera kandi gasa n’akadashinga; ntidushaka no kukarinda izindi nka zikihishe mu kiraro, zitegereje gushira, kuko nta handi zahungira inka nkuru, yiyise intare y’ishyamba. Zimeze nka za nyamaswa za La Fontaine, zitanaga ba mwana, kandi zishira «Les animaux malades de la peste».
Ahagana cyangwa nyuma y’iyi taliki ya 31 ukuboza, ni ho nkeka ko ari bwo navutse. Data yambwiye ko nabonye izuba imvura itava ku muryango, igana umuhindo. Hari igihe nicuza n’icyo navukiye, iyo nitegereje ibishwamwinyo birangwa no kugirira nabi abavutse icyo gihe twese, aba mbere yacu, ndetse n’ab’ubu.
Nyamara simperanwa n’agahinda; mpitamo kwigarura, iyo mbonye impinja zanjye, zinsimbukira zose: nzitura Imana kugirango zizakure, zitazi akaga kibasiye u Rwanda, ubugome n’urwango by’abaruyobora ubungubu. Iyo mana nsenga ni yo nkeka ko izadukiza ibi bishwamwinyo, iri curaburindi rikibuditse igihugu cyacu, ahari izindi ngoma ibihumbi.
Umwaka uje wa 2017, uzababere mwese uw’amata n’ubuki, umwaka w’uburumbuke n’abanyu mwese. Ariko cyane cyane uzatubere uwo kwanga ikibi, nyakibi na sekibi utarara bushyitsi, udashaka ko tuba bene muntu, Benimana.
Umwaka uje kandi uzatubere umwaka wo kudakomeza kuba ba «Baburabaje», umwaka wo guhamba ingeso mbi yo kwifata mu jisho, no kwifata mapfubyi!
Amiel Nkuliza,
Sweden.


text:
Cairo & ME: Abanyegiputa barizihiza Pasika binyuze kuri SAT-7!
Televiziyo ikorera muri Egiputa SAT-7 iratangaza ko "Mu gace karangwa n’abantu benshi baminuje, itangazamakuru ryinshi n’amafaranga make, ubu umuntu wese ufite isahane ya satellite ashobora gushyira kuri SAT-7 akiyumvira ijambo ry’Imana mu rurimi rw’iwabo. Abadukurikira bashobora gukurikiran ibiterane bya Gikristo mu ibanga mu ngo zabo. Iyi ngo ibaka ari inkuru nziza ku bugarijwe n’igitutu cy’abarwanya Ubukristo muri iki gihugu."
Kuri uyu wa 16 Mata, Abanyegiputa babumbatiye imigenzo bakomora mu gihe cya Kristo. Farid Garas, Umuyobozi Mukuru wa SAT-7 ishami rya Egypt arasobanura uburyo Pasika ya mbere yagize uruhare mu myiteguro ya Pasika izaba kuri iki cyumweru nk’uko byateguwe na SAT-7 mu ishami ry’Icyarabu.
Farid yakomeje avuga ati “Mu myaka 3,000 ishize, muri iki gihugu cya Egiputa Imana yategetse ubwoko bwayo gusangira Pasika nk’umuryango umwe. Iki cyari ikimenyetso cyo kwizihiriza hamwe igitambo cya Kristo wagombaga kuza ari Umwana w’intama. Iryo joro ryatangije ubwigenge bw’ubwoko bw’Imana.”
Itorero rya Egiputa ryizera ko ibi bihe turimo bisa n’iby’icyo gihe. Kuri uyu wa Mbere, itorero ryahamagaye buri muryango ngo bishimane mu isengesho ridasanzwe ari na ko begurira Kristo ubugingo bwabo. Muri iri teraniro, buri mutware w’umuryango yogeje ibirenge by’abagize umuryango we.
Muri iki cyumweru kandi SAT-7 ARABIC izatambutsa imihango ya Pasika izabera muri Libani na Syria. Mu mujyi wa Damasiko, Syria mu itorero Christian Unity Church, umukozi wa SAT-7 Maissa azaba arimo gukora Live anyuzaho amateraniro ku buryo n’amateraniro yo ku wa Gatanu Wera azabera muri Libani azanyura kuri TV.
Mukomeze gusengera Abakristo bo mu karere k’Uburasirazuba bwo hagati, ngo babashe kwizihiza Pasika batekanye kuko akenshi baba bari mu mazi abira bazira ibitero bigabwa n’abadashyigikiye Ubukristo mu karere. Musenge kandi babashe kugira ubwisanzure bwo gusenga, kugira ngo babashe kumenya Imana no kuyimenyekanisha mu karere.
Alex MURASHKO/CP


text:
Urwenya-Umugabo Yabeshye Urupfu
Umugabo Yabeshye Urupfu
Umutype ngo yahuye n'urupfu ruramubwira ruti "wangu ni wowe narinje kureba ngo nkujyane kuko ari wowe ukurikira kuri liste yanjye. Umujama ati "reka ndebe ?" arebaho asanga nibyo koko. Arwigira umutwe ararubwira ati "ariko ni ubwo ugiye kunjyana reka
mbanze nkuzimanire. Urupfu ruti "nta noma tu." Umujama azana ibiryo bararya azana biere yari yashyizemo umuti wo gusinzira ahereza urupfu . Uko urupfu rwakayiroshye ruba rurasinziriye jama nawe aba afashe liste ya rwa rupfu izina rye ararisiba arishyira kuri
number yanyuma. Urupfu rubyutse ruti "sha uri umuntu mwiza kabisa ndaba ndetse kugutwara nzagaruka ahubwo reka mpere noneho kuri number yanyuma abe ariyo njyana."
Shyiraho Igitekerezo!
Subscribe to: Post Comments (Atom)


text:
Ubwo umuhanuzi Yesaya yerekwaga kuza kwa Kristo, Abisirayel bari mu bihe bitaboroheye by’uburetwa no gutotezwa kubamazeho igihe Kuburyo imitima yabo yari yuzuye agahinda, n’ibikomere Nibwo Yabonye ubutumwa buzaba bugenza Yesu.
Yesaya 61 3-Yantumye no gushyiriraho itegeko ab’i Siyoni barira, ryo KUBAHA IKAMBA mu cyimbo cy’ivu, N’AMAVUTA yo KUNEZERWA mu cyimbo cy’ubwirabure, N’UMWAMBARO W’IBYISHIMO mu cyimbo cy’umutima wihebye, kugira ngo bahereko bitwe ibiti byo gukiranuka byatewe n’Uwiteka ngo bimuheshe icyubahiro.
4-Nuko BAZUBAKA ahasenyutse, BAZUBURA amatongo yabanje kubaho, kandi BAZASANA imidugudu yasenyutse yamaze ibihe byinshi ari imyirare.
Kumenya Yesu biguha ubudahangarwa n’imbaraga zo gusana ibyangiritse. Kubura ibyubitswe no kubaka ibishya, sinzi ibyasenyutse muri wowe, sinamenya ibyubitswe n’igihe gishize, sinzi ibyo ugambirira kubaka, ariko icyo nzi kandi nizeye ntashidikanya nuko imbaraga zazuye Yesu zingana n’iziri muri wowe ngo ukore imirimo y’ubutwari.
Menya ko uri umwana w’Imana isumba byose kandi ko uriho kugira ngo wamamaze ishimwe ryayo,iki si igihe cyo kwicara ukikorera amaboko, si igihe cya biracitse, ntanubwo arigihe cyo kumirwa.
Ndategetse ngo byuka wongere, ushakishe biraboneka, ongera wubake bizuzura, ongera ukunde bose ntibameze nk’umwe waguhemukiye, ongera u deposer,akazi kabuze si akawe, akawe karagutegereje, byose bishobokera uwizeye, tuza amahoro yawe Nuko ufite Yesu kandi ashobora byose .
Pastorviva.pcm@gmail.com POWER OF CHANGE MINISTRIES®


text:
Iyi si dutuyemo iyobowe n’abahanga batandukanye, bize ibintu byinshi mu mashami atandukanye, yewe no mu bigo byaba ibya Leta n’ibyigenga, iyo batanga akazi, hari ibisabwa, muri byo amashuri aza ku mwanya wa mbere. Aya mashuri twiga mu isi aduha uumenyi butandukanye ku byo tuba twakurikiranye.
Nubwo ibi byose biriho ndifuza kukumenyesha ko hejuru y’ubwenge, hejuru y’ubuhanga, hari Imana ibiruta byose. Kuyimenya no kuyubaha, uba ujijutse neza cyane.
Ubwenge muri byose ni bwo ngenzi, nuko rero shaka ubwenge, ndetse ibyo utunze byose ubishakishe ubuhanga. Ijambo ry’Imana ritubwira ko kubaha Imana ari bwo bwenge (Job28:28). Bishatse kuvuga ngo ubwenge bwa mbere burenze ibindi muri ubu buzima ni UGUSHAKA IMANA NO KUYUBAHA!!!!!
Mu isi turwana no gushaka ubumenyi, ibitabo tukabimarayo, degrees (impamyabumenyi) sinakubwira, titles tukivayo Professors, Dr, Maitres.... Ariko ibi byose biguma ari ubumenyi kuko ntibitanga bwa bwenge butuma tumenya Imana tukayubaha.
Kristo Yesu ni we nzira, ukuri n’ubugingo, muri we duhabwa kumenya Imana kandi twayubaha muri byose ni bwo BWENGE n’ijuru rishima. Reka guta umwanya mu mpaka ku by’Imana, kugira amakuru ku bya Bibliya siko kuba umunyamwuka, kumenya amakuru ya Yesu siko kumumenya. Ahubwo wige kumva ijambo ry’Imana no kurishyira mu bikorwa. Yesu yaravuze ngo abe n’abumva kandi bakarikurikiza.
Umuntu ujijutse nyabyo ni uwubaha Imana, ibindi byose birangirira mu isi, ariko abubaha Imana babikiwe gakondo irusha izo batuyemo mu isi, kuko igambiriye kuzabana nabo. Amen!


text:
Reba Video
Igitsina
Mudaharana Aimable
Mudaharana Aimable
amudaharana@yahoo.fr
Objet: salut
bjr nitwa mupenzi mfite imyaka 28ans ndangije kaminuza ndikorera mumugi wakigali none nifuzaga umukobwa uri serieuse wumva biramutse bishobotse twakora mariage bitarenze umwaka akaba afite imyaka hagati ya 23 na 25ans abaye yararangije kaminuza kandi afite akazi byaba arakarusho my email:amudaharana@ yahoo.fr ok Imana ibidufashemo
amudaharana@yahoo.fr
Objet: salut
bjr nitwa mupenzi mfite imyaka 28ans ndangije kaminuza ndikorera mumugi wakigali none nifuzaga umukobwa uri serieuse wumva biramutse bishobotse twakora mariage bitarenze umwaka akaba afite imyaka hagati ya 23 na 25ans abaye yararangije kaminuza kandi afite akazi byaba arakarusho my email:amudaharana@ yahoo.fr ok Imana ibidufashemo
Subscrever: Enviar comentários (Atom)
Copyright © 2011 Igihozo by bangmedia | Privacy Policy | About Us


text:
Igisubizo: Bikunze kuvugwa ko “Imana yatangiye Isabato muri Edeni”, kubera ko mu Kuva 20:11 hahuza imvano y’Isabato no kuremwa kw’isi. Ariko nubwo kuruhuka kw’Imana ku munsi wa karindwi (Itangiriro 2:3) byashushanyaga itegeko izatanga ryo kubahiriza isabato, nta hantu muri Bibiliya haragaragara Isabato mbere yuko Abisirayeli bava mu gihugu cya Egiputa. Dusubiremo, nta hantu muri Bibiliya hagaragara Isabato mu gihe cyo hagati ya Adamu na Mose.
Ijambo ry’Imana ritwerurira yuko kubaha Isabato byari ikimenyetso kidasanzwe hagati y’Imana na Isirayeli: “Nuko Abisirayeli baziririze isabato, bajye bayitondera mu bihe byabo byose, ibe isezerano ridakuka. Ni ikimenyetso cy'iteka ryose hagati yanjye n'Abisirayeli, kuko iminsi itandatu ari yo Uwiteka yaremeyemo ijuru n'isi, ku wa karindwi akarorera, akaruhuka.” (Kuva 31:16-17).
Mu Gutegeka kwa kabiri igice cya 5, Mose yarongeye asubiriramo amategeko 10 y’Imana urubyaro rutariho ubwa mbere ayatangaza. Aha, amaze kubategeka kubahiriza Isabato ku mirongo ya 12-14, Mose yabasobanuriye impamvu Isirayeli yahawe kubaha Isabato: “kandi ujye wibuka yuko wari umuretwa mu gihugu cya Egiputa, Uwiteka Imana yawe ikagukūzayo amaboko menshi n'ukuboko kurambutse. Ni cyo cyatumye Uwiteka Imana yawe igutegeka kuziririza umunsi w'isabato” (Gutegeka 5:15).
Impamvu Imana yahaye Isirayeli umunsi w’Isabato si ukubibutsa gusa iremwa ry’isi, ahubwo ni no kubibutsa igihe bari abacakara muri Egiputa, n’uburyo Imana yabarokoyeyo. Wibuke ibyasabwaga ku munsi w’Isabato: nta muntu wagomba gutirimuka iwe ku munsi w’Isabato (Kuba 16:29), nta washoboraga gukongeza umuriro (Kuva 35:3), nta n’uwashoboraga gukoresha undi (Gutegeka 5:14). Kandi umuntu wese wafatwaga yishe Isabato yagombaga guhita yicwa (Kuva 31:15, Kubara 15:32-35).
Hanyuma rero iyo usomye Isezerano Rishya, ubona ibintu 4 by’ingenzi: 1) Buri gihe iyo Yesu Kristo yiyerekaga intumwa ze nyuma yo kuzuka, Bibiliya ivuga ko buri gihe habaga ari ku munsi wa mbere w’icyumweru (Matayo 28:1, 9, 10; Mariko 16:9; Luka 24:1, 13, 15; Yohana 20:19, 26). 2) Inshuro zonyine Isabato ivugwa kuva mu Byakozwe n’Intumwa kugeza mu Byahishuriwe Yohana, byabaga ari ukubwiriza ubutumwa bwiza Abayuda, kandi habaga ari mu Isinagogi (Ibyakozwe 13-18). Pawulo yigeze kuvuga ati: “ku Bayuda nabaye nk'Umuyuda kugira ngo nunguke Abayuda” (1 Abakorinto 9:20). Pawulo ntabwo yinjiraga mu masinagogi ngo asabane kandi ahugure abizera, ahubwo yabaga agiye kubwiriza ubutumwa abadakijijwe. 3) Kuva Pawulo yafata icyemezo “uhereye none ngiye ku banyamahanga” (Ibyakozwe 18:6), ntabwo Isabato yongera kugaragara muri Bibiliya. 4) Aho guhamagarira abizera kubahiriza Isabato, ahubwo ibyanditswe byakurikiyeho mu Isezerano Rishya bisaba ikinyuranye (unabariyemo inshuro imwe Isabato igaragara nyuma y’ingingo ya 3, Abanyekolosi 2:16).
Usuzumye iyi ingingo ya 4 usanga nta tegeko riri ku mukristo wo mu Isezerano Rishya ryo kubahiriza Isabato, ahubwo bikanerekana ko ibyo bamwe bakora byo gufata umunsi wo ku Cyumweru “nk’Isabato y’Abakristo” ntaho biri muri Bibiliya. Nkuko twabivuze haruguru aha, ni rimwe gusa Isabato ivugwa nyuma yuko Pawulo yiyemeje kujya mu banyamahanga: “nuko rero ntihakagire ubacira urubanza ku bw'ibyo murya cyangwa ibyo munywa, cyangwa ku bw'iminsi mikuru, cyangwa ku bwo kuziririza imboneko z'ukwezi, cyangwa amasabato kuko ibyo ari igicucu cy'ibizaba, naho umubiri wabyo ufitwe na Kristo” (Abanyekolosi 2:16-17). Isabato y’Abayuda rero yarangiriye ku musaraba aho Kristo “yahanaguye urwandiko rw'imihango rwaturegaga, akarudukuzaho kurubamba ku musaraba” (Abanyekolosi 2:14).
Ibi bikomeza gusibirwamo kenshi mu Isezerano Rishya. “Umuntu umwe yubaha umunsi umwe kuwurutisha iyindi, naho undi akubaha iminsi yose akayihwanya. Umuntu wese namenye adashidikanya mu mutima we. Urobanura umunsi awurobanura ku bw'Umwami wacu” (Abaroma 14:5-6). “Ariko none ubwo mwamenye Imana, kandi cyane cyane ubwo mwamenywe na yo, ni iki cyatumye musubira inyuma mu bya mbere bidafite imbaraga kandi bikena umumaro, mugashaka kongera kuba imbata zabyo? Muziririza iminsi n'amezi n'ibihe n'imyaka” (Abagalatiya 4:9-10).
Hari bamwe bemeza ko ngo umwami Constantine ariwe “wahinduye” Isabato, mu mwaka wa 321, ayivana kuwa Gatandatu ayishyira ku Cyumweru. None se, ni ku wuhe munsi itorero ryo mu minsi ya mbere ryateranagaho? Ibyanditswe ntabwo bivuga na rimwe ko abizera bateranaga ku Isabato (kuwa Gatandatu). Ahubwo ni ukuri ko bateranaga ku munsi wa mbere w’icyumweru. Urugero, mu Byakozwe n’Intumwa 20 :7 havuga yuko «ku wa mbere w'iminsi irindwi duteranira kumanyagura imitsima». Mu 1 Abakorinto 16 :2 Pawulo asaba abizera b’i Korinto « ku wa mbere w'iminsi irindwi hose, umuntu wese muri mwe abike iwe ibimushobokera nk'uko atunze, kugira ngo ubwo nzaza ataba ari ho impiya zisonzoranywa ». Kuba Pawulo avuga ko iri turo ryakorwaga mu iteraniro (2 Abakorinto 9 :12), iri turo rigombye kuba ryaratangwaga mu materaniro y’Abakristo, buri Cyumweru. Urebye no mu mateka, Abakristo bateranaga ku Cyumweru, aho kuba kuwa Gatandatu, kandi uyu mugenzo utangirira kure mu kinyejana cya mbere.
Muri make, Isabato ntiyahawe Itorero, ahubwo yahawe Isirayeli. Kuby’umunsi, Isabato iracyari ku wa Gatandatu, aho kuba ku Cyumweru, kandi ibi ntibyigeze bihindurwa. Ariko rero Isabato ni itegeko riri mu Isezerano rya Kera, kandi Abakristo babatuwe amategeko yabazirikaga (Abagalatiya 4:1-26, Abaroma 6:14). Umukristo ntabwo asabwe kubahiriza Isabato, haba kuwa Gatandatu cyangwa ku Cyumweru. Umunsi wa mbere w’icyumweru, ku Cyumweru, umunsi Umwami yazutseho (Ibyahishuwe 1:10), ushushanya ibyaremwe bishya, Kristo akaba imfura mu bazutse. Ntabwo dusabwe gukurikiza Isabato ya Mose (kuruhuka), ariko ubu dusabwa gukurikira Kristo wazutse (umurimo). Intumwa Pawulo ivuga ko kubahiriza Isabato ari icyemezo kireba buri mukristo ku giti cye: “umuntu umwe yubaha umunsi umwe kuwurutisha iyindi, naho undi akubaha iminsi yose akayihwanya. Umuntu wese namenye adashidikanya mu mutima we” (Abaroma 14:5). Tugomba gusenga no kubaha Imana buri munsi, aho kubiharira kuwa Gatandatu cyangwa ku Cyumweru.
Ikibazo: Ese Abakristo bakwiye kubahiriza Isabato? Isabato iba ku wuhe munsi, ku wa gatandatu cyangwa ku cyumweru?
Igisubizo: Bikunze kuvugwa ko “Imana yatangiye Isabato muri Edeni”, kubera ko mu Kuva 20:11 hahuza imvano y’Isabato no kuremwa kw’isi. Ariko nubwo kuruhuka kw’Imana ku munsi wa karindwi (Itangiriro 2:3) byashushanyaga itegeko izatanga ryo kubahiriza isabato, nta hantu muri Bibiliya haragaragara Isabato mbere yuko Abisirayeli bava mu gihugu cya Egiputa. Dusubiremo, nta hantu muri Bibiliya hagaragara Isabato mu gihe cyo hagati ya Adamu na Mose.


text:
Mu gihugu cya misiri havumbuwe inyandiko yo mu myaka 90 nyuma y’ivuka rya Yesu, iriho ubutumwa bwiza bwa Mariko, ku bifunzo (papyrus) byakoreshwaga mu gufata neza imibiri y’abapfuye kugira ngo itangirika.
Iyi yandiko y’ubu butumwa bwiza bwa Mariko yatunguye aba bashakashatsi bo mu ishuri rya Acadia Divinity College ryo muri canada ngo ni igihe imaze ugereranyije n’izindi nyandiko zagiye zigaragara nk’izimaze igihe kirekire doreko ari yo ari iyo mu myaka 90 nyuma y’ivuka rya Yesu nk’uko bigaragara mu kinyamakuru cya le Journal de la Science.
Nyuma yo kuyisuzuma bifashishije ikoranabuhanga rya carbone 14, iyi nyandiko yose uko yakabaye ikazashyirwa ahagaragara nyuma y’uko aba bashakashatsi bamaze kumvikana niba hazakorwa igitabo cyangwa bazayishyira kumugaragaro yose nk’uko iri kuri ibi bifunzo (papyrus)


text:
‘Ni jye wateye imbuto Apolo nawe arazuhirira, ariko Imana ni yo yazikujije’’ 1 Abakorinto 3:6
Kugereranya abakozi b’Imana mu murimo wayo gishobora kuba ikimenyetso cy’ubwana mu buryo bw’Umwuka.
Bibaho ku bakristo hari ubwo usanga abantu bemera umuntu hafi yo kumusimbuza Imana yamuhamagaye. Ibi bituma akenshi aho kugira ngo bagire urufatiro nyarwo (Kristo), bubakira ku muntu, byahinduka bose bakagira ibibazo.
Amagambo dusoma hasi aratwereka ko Pawulo yabihuguyemo abantu kuko bajyaga impaka bashaka kugira uwo bashyira hejuru bakurikije ibyo bamubonyeho. Urasanga bidakwiye kubakira ku muntu kuko nta juru afite yakujyanamo.
Dore icyo Pawulo yandikiye abakorinto mu gice cya gatatu cy’Abakorinto ba mbere: ‘Bene Data, sinabashije kuvugana namwe nk’uvugana n’ab’Umwuka, ahubwo navuganye namwe nk’uvugana n’aba kamere, cyangwa abana b’impinja bo muri Kristo. Nabaramije amata sinabagaburiye ibyo kurya bikomeye, kuko mwari mutarabibasha’
‘kuko mukiri aba kamere. Ubwo muri mwe harimo ishyari n’amahane, mbese ntimubaye aba kamere koko ntimugenza nk’abantu? Ubwo umuntu umwe avuga ati “Jyeweho ndi uwa Pawulo”, undi akavuga ati “Jyeweho ndi uwa Apolo”, ntibigaragaza ko muri aba kamere?’
‘Mbese ye, Apolo ni iki? Kandi Pawulo ni iki? Si abagaragu batumye mwizera nk’uko Imana yabahaye umurimo? Ni jye wateye imbuto Apolo na we arazuhira, ariko Imana ni yo yazikujije. Nuko utera nta cyo aba ari cyo cyangwa uwuhira, keretse Imana ikuza.’
‘Utera n’uwuhira barahwanye kandi umuntu wese azahembwa nk’uko yakoze umurimo we’ 1 Abakorinto 3:1-8 Iyo wasobanukiwe neza impano yawe ndetse n’umugambi w’Imana kuri wowe, bituma utigereranya n’abandi mu murimo w’Imana. Mu kibuga, buri wese aba afite umwanya akinaho; iyo ikipe itsinze ntawuvuga ko aruta abandi.
Nusobanukirwa ibi, bizagukiza umutima wo kutishimira uwo uri we. Bizagufasha kandi kwishimira uwo uri we mu Mana. Bizanagufasha kwishimira ibyo bagenzi bawe bakora mu Mana aho kwigereranya na bo.
Ikindi bizagufasha ni ukugira urufatiro nyarwo rwitwa Kristo kurusha umuntu uwo ari we wese.
Uzasobanukirwa neza ko gutunganirwa atari kumera nk’uko undi muntu ameze; ahubwo ni ukuba uwo Imana yakugize. Gusa ujye ukoresha imbaraga zawe zose mu murimo Imana yakugeneye.


text:
Ejobundi ndi ku kazi nari nicaranye n'umusore ukora akazi ko gutwara imizigo na ba nyirayo. Abenshi mu bakiriya ni abagore n'abakobwa. Turimo tuganira rero hahinguka umukobwa batangira kuganira agiye arambwira ati"uriya yarampaye" ndamubaza nti "urabatwara se ukanabarongora" ati "cyane". Mu kanya hahinguka undi wari wambaye ijeans igituba yakiregeye imbere. Aramusuhuza akora ku gitsina ati "bite se ko wabuze" na we "Ndahari ni wowe utaboneka" Ati "uzaboneka ryari se ngo umpe?" ati "igihe cyose mba mpari kandi aho wanshakira hose mba mpari kandi ngiki -agikoraho-ndakigendana". Ubwo bahise bahana umunsi uwo musore arangije amusaba telefone ye ngo arebe kuko uwo mukobwa yari amaze kwitaba undi muhungu. Umukobwa amusigira telefone ajya kuba avugana n'abandi hirya. Nuko ndegera tureba muri telefone. Mu ruhande rw'amashusho twasanzemo ka video k'umusore wari urimo kwikinisha, na video y'umugabo n'umugore bendana. Ubwo umukobwa aba aratungutse umuhungu aramubaza ati "ba uretse ndebe mbese nta yawe irimo barimo kuguswera" umukobwa ati "irimo mba nyikweretse ariko ndihuta." Nasigaranye n'uwo muhungu arambwira ati "n'uriya yarampaye." Ndamubwira nti "warabarangije wo kanyagwa we ariko se sha nta bwoba bwa sida ujya ugira?" Ati "Sha niba SIDA yica yo rwose ntizansiga, ariko ninshaka nzapfe" Nti "Kuki se udakoresha Agakingirizo" Ati"Ndagakoresha ariko iyo biryoshye nkakuramo." Ndamubwira nti "buriya se shahu urabona umugore umwe azakubumba?" Ati "umugore umwe ni nka nyoko, nzashaka umugore nshyire mu rugo ariko nta business mfite yokuzirikwa k'umugore umwe."
Ngibyo rero ibyibera mu mitwe ya bamwe mu rubyiruko tubyiruye.
INKURU BISA
Nkunda Kureba Poronogarafiya-Mbese Hari Icyo Byantwara?
Mbese Nkunda Igituba cyane
Inshuti Mbi Zirashukana


text:
Aug 08, 2016 Bienvenu Ndacyayisenga Amakorali 0
Mu karere ka nyamasheke mu Ntara y’iburengerazuba kumudugudu wa mubumbano aha ni muri paruwasi ya nyamasheke hagiye gutangira igiterane cy’ivugabutumwa cy’iminsi itatu kigamije gukangurira abantu ko bakongera bakubaha Imana, bakayigarukira kandi bakayigandukira, ni munsaganyamatsiko iboneka mu Migani 1:33 .
Aganira n’itangazamakuru Uwitwa Bizimana Daniel akaba ari n’Umuvugabutumwa ubarizwa kuri uwo mudugudu wa mubumbano yavuze ko iki giterane kizamara iminsi 3 kikaba gifite umwihariko wacyo’ mu ijambo rye yagize ati:” Dufite igiterane cyiminsi 3 twateguye kizatangira ku 12/08 kugeza 14/08 kikaba gifite insanganya matsiko iboneka mu Migani 1:33 iri ni ijambo twafashe rivugango kubaha uwiteka bituma umuntu aba mu mahoro ntiyikange ikibi, Imamvu yiyo nsanganyamatsiko kandi nuko abantu bakunze kubaho ariko bagakorera kubwoba , niyo mpamvu twahisemo kubwira abantu ngo bareke gukorera mu bwoba ahubwo bakorere mu byiringiro biringira Imana yonyine, turifuza ko iki giterane kizatuma abantu bahembuka”
Yakomeje agira ati;”Umunsi wa mbere hari umwihariko wo gusengera abarwayi gusa kuko ubu turi kubwira abantu bafite indwara zananiranye cyangwa izabadayimoni ndetse n’izindi zitandukanye zananiranye ko bazaza muri Ikigiterane tugafatanya gusenga Imana , naho umunsi wa kabiri tuzasengera Igihugu(u Rwanda) hanyuma ku cyumweru ho n’ibyifuzo by’abantu kugiti cyabo”
Yasoje ijambo rye agira ubutumwa aha abanyarwanda bose muri rusange aho yavuze ko bakwiye gusenga Imana kandi bibuka icyo ijambo ry’ Imana rivuga kubijyanye n’agakiza kugirango batazata umuco wa gikristo, yaboneyeho gukangurira abaturage bo mukarere ka Nyamasheke kuzitabira ikigiterane kugirango bazabashe kubona ibyiza byinshi bizabagirira umumaro.
Tubibutse ko Iki giterane kizabera mu itorero rya ADEPR Paruwasi ya Nyamasheke ku mudugudu wa mubumbano kizatangira kuri uyu wa Gatanu tariki ya 12 kigasozwa ku Cyumweru tariki ya 14 kikaba kirimo abavugabutumwa b’inararibonye mu kwizihira imbaga no gutanga ubutumwa bugera ku mitima ya benshi, aha twavuga nka Barakagira Pascal hamwe na mugenziwe Iribanje J Cloude.
Nd. Bienvenu/Isange Corporation/Tel;0785247778,0725040607
happy wheels
Jan 22, 2017 0Share this on WhatsApp Mu Rwanda ubutiganyi si icyaha gihanirwa n’amategeko, gusa mu minsi ishize mu itangazamakuru no hirya no hino humvikanye inkuru y’ubuhamya bw’umukinnyi wa AS Kigali...
Jan 05, 2017 0
Dec 29, 2016 7
Jan 14, 2017 1Share this on WhatsApp Nyakubahwa mutahira w’Intore, mbanje kugusuhuza! Ubumwe, Amahoro n’ubworoherene ni biganze muri twe, Ingengabitekerezo ya Jenoside tuyirandurane n’imizi yayo yose,...
Jan 10, 2017 0
Jan 01, 2017 0